Q=18	C=4	SS=1	LS=14	PS=0	DC=0	LC=0	SD=0	BS=11	G0=11	G1=9	G2=7	DLID=az_RU	BODY=Гаһирә Мәһкәмәси гаршысында партлајыш баш вериб, јараланан вардыр – Фото\nГаһирә мәһкәмәси гаршысындакы полис буткасы јанында гранат атылыб, ики ЈПИ-н әмәкдашы вә бир нәфәр сивил јараланыб.\nAvqust 11, 2015 - 7:33 PM\nГејд едәк ки, “Әҹнадул Миср” террор груплашмасы һадисәнин мәсулијјәтини өһдәсинә ҝөтүрүб вә Ихванул Муслимин, Мисирин сабиг сәләфи әгидәли президенти Муһәммәд Мурсинин гаты тәрәфдарларындан сајылырлар. Бу груплашма әсасән пајтахт Гаһирәдә актив фәалијјәт ҝөстәрир вә бу ҝүнә кими полисә гаршы хејли сајда ганлы әмәлијјатлар һәјата кечириб.\nӘлҹәзаирдә сәләфиәгидәли террорчуларын һүҹуму нәтиҹәсиндә 11 һәрбчи һәлак олуб\nİyul 19, 2015 - 7:55 AM\nНисбәтән сакит вәзијјәтин олмасына бахмајараг дағ бөлҝәләриндә һәлә дә террорчу дәстәләр вар.\nНиҝерија Шиәләри Гүдс Ҝүнүн мөһтәшәм гејд етди – Фото\nİyul 11, 2015 - 11:45 AM\nШәһәрин әсас хијабанларында јүз минләрлә инсанын иштирак етдији, бир нечә километр әразини әһатә едән аксијада Фәләстинин Азадлығы, мәзлумлара дәстәк вә мүхтәлиф шүарлар сәсләндирилиб.\nСәләфи үнсүрләри Сомалинин пајтахтында ҝүҹлү партлајыш төрәтди, өләнләр вар\nМәлумата ҝөрә, террорчу-камикадзе пајтахт отелләринин биринин гаршысында миналанмыш автомобили партладыб.\nİyul 11, 2015 - 12:05 AM\nИлкин мәлуматларда, террор акты нәтиҹәсиндә азы 4 ҝүнаһсыз инсан һәлак олуб.\nСәләфиләр Ниҝеријада 44 инсаны Шәһид етди – Фото\nİyul 9, 2015 - 3:28 AM\nӨтән ҝүн азғын сәләфи сектасынын давамчылары Ниҝеријанын Ҹус шәһәриндә ики террор һадисәси төрәдибләр.\nМисир Ордусу 241 террористи өлдүрүб\nİyul 7, 2015 - 5:09 AM\nМисир Гошунларынын спикери Орду тәрәфиндән террористләрин јерләшдирдикләри 16 бомба гурғусунун ашкарланараг тәсирсизләшдирилдијини, террористләрә аид 26 машын вә 28 мотосиклетин мәһв едилдијини ачыглајыб.\nМисирин баш прокурору террор едилди – Фото\nМисирин баш прокурору Һушам Бәрәкат машынына јапышдырылмыш бомбанын партламасы нәтиҹәсиндә һәлак олуб.\nİyun 30, 2015 - 4:20 PM\nҺадисәдән сонра “Әл Мугавимәти Әл Шәбијјә” (Ҹаванларын Мүгавимәти) адлы сәләфиәгидәли груплашма бәјанат јајымлајараг баш вермиш террор актынын мәсулијјәтини өһдәсинә ҝөтүрүб.\nӘл Шәбаб сәләфи террорчулары Әрәб Әмирликләри сәфирлијинин мәсул шәхсинә һүҹум едибләр – Фото\nӨтән ҝүн Әрәб Әмирликләри сәфирлијинин Сомалидәки мәсул шәхсләрдән ибарәт рәсми һејәтинә һүҹум олунуб.\nİyun 25, 2015 - 11:55 PM\nӘл Шәбаб террор груплашмасынын һәрби ишләр үзрә сөзчүсү Шејх Әбдүл Әзиз Әбу Мусәб билдириб: “Биз дүшмән Бирләшмиш Әрәб Әмирликләринин нүмајәндәләрини нишан алдыг вә онлара ағыр иткиләр вердик...”\nСәләфиләрин Ниҝеријада төрәтдикләри ики интиһар һадисәсиндә чохлу сајда инсан һәлак олуб – Фото\nБоко Һарам террор груплашмасынын Путискум шәһәриндә төрәтдикләри террор һадисәсиндә хејли сајда ҹанлы тәлафат гејдә алыныб.\nİyun 17, 2015 - 12:33 AM\nНиҝеријанын шимал шәргиндә баш верән ики террор һадисәсиндә 10 нәфәр ҝүнаһсыз вәтәндаш Шәһид олуб, хејли сајда јаралыларын олдуғу дејилир.\nАБШ сәфирлиjинин әмәкдашлары террорчулугда иттиһам олунур\nİyun 11, 2015 - 6:51 AM\nАБШ-ын Гаһирәдәки сәфирлиjинин әмәкдашы Мисирин дөвләт тәһлүкәсизлик гүввәләри тәрәфиндән һәбс едилиб.\nМисир мәһкәмәси 11 нәфәр барәдә өлүм һөкмү чыхарыб\nİyun 10, 2015 - 5:15 AM\nМисир мәһкәмәси 2012-ҹи илдә футбол стадионунда баш вермиш иғтишашла бағлы 11 нәфәри өлүм ҹәзасына мәһкум едиб.\nАзғын сәләфи үнсүрләри Ниҝеријанын әт базарында бомба партлатды, Шәһид оланлар вар – Фото\nНиҝеријанын шимал шәргиндә јерләшән әт базарында баш верән террор һадисәсиндә 13 нәфәр һәјатыны итириб.\nİyun 8, 2015 - 10:51 PM\nХатырладаг ки, сәләфиәгидәли Боко Һарам террор груплашмасы 6 илдир ки, Ниҝеријада террор актлары һәјата кечирир. Бу ҝүнә кими сәләфи азғынларынын төрәтдикләри ҹинајәтләр нәтиҹәсиндә минләрлә ҝүнаһсыз инсан Шәһид едилиб, он минләрлә инсан исә, мүхтәлиф дәрәҹәли бәдән хәсарәтләри алараг јараланмыш вә әлил вәзијјәтинә дүшмүшдүр.\nМурсинин оғлу Сәуд падшаһынын башыны кәсәнә 5 милјон доллар тәјин етди\nМисирин сабиг сәләфијөныү президенти М. Мурсинин оғлу Әрәбистан падшаһыны өлдүрәнә милјонлуг мүкафат верәҹәјини билдириб.\nİyun 7, 2015 - 2:27 PM\nӘһмәд Мурси: “Бәзиләри Мәлик Сәлманын террорчу олдуғуну гәбул етмирлә. О, тәкҹә өзү дејил, атасы вә гардашы да, террорчудур.”\nМәракешлиләр ики франсалы лесбианын Мәсҹид дахилиндәки гејриәхлаги һәрәкәтләринә кәскин етиразларыны билдирибләр – Фото\nФеменистләрин белә һәјасызлыглары Мәракеш дөвләтинин “ЛҜБТ”-ә гаршы гәбул етдији гануна етираз әламәти олуб.\nİyun 6, 2015 - 6:25 AM\nЕстер Мариа Деламар вә Лаурина Де Оливера Феррера адлы франсалы лизибиан Мәракешин пајтахты Робат шәһәриндәки Һәсән адлы тарихи Мәсҹидин сон һиссәсиндә јары чылпаг вәзијјәтдә бир бириләри илә гејриәхлаги ишләрлә мәшғул олан һалда чәкдикәри видеону сосиал шәбәкәләрдә јајымлајыблар.\nАмерика Исламынын ич үзү, Либија Мәсҹидләриндә “Ләват Ҹиһады” – Етираф + Фото\n18 јашлы сәләфи террорчусу Әбдүр Рәһман даһа сонра дејир: “Дәфәләрлә гачмаг истәмишдим, амма алынмырды...”\nİyun 5, 2015 - 3:02 PM\n19 јашлы сәләфи террорчусу Мәсуд Әбдүл Әзим: “Онларын бу ишә етигадлары вардыр. Бизимлә бу иши һәр ҝүн ҝөрүр вә бу чиркин иши “һалал” сајырлар. Бир ҝүн мәни бир нечә јенијетмә илә Шәргијјә мәнтәгәсиндәки Мәсҹидләрин биринә Гуран өјрәнмәјә ҝөндәрдиләр, биз ора чатдыгда Мәсҹидин Ҹамаат Намазына рәһбәрлик едәни бир нечә ИШИД башчылары илә азјашлы ҹаван оғланын зорладыгларыны ҝөрдүк, онлар даһа сонра мәнимлә дә, бу чиркин иши ҝөрдүләр. Онлардан бәзиләри исә, бизим шәкилләримизи чәкирди. Даһа сонра мәнә дедиләр ки, “Сән индиҹә бизим Никаһ Ҹиһадымыза даир вердијимиз әмрә табе олдун”.”\nНиҝеријада анормал сәләфи интиһарчысы Мәсҹиди партлатды – Фото\nҺадисә заманы 26 ҝүнаһсыз вәтәндаш Шәһид олмуш вә 27 мүлки шәхс мүхтәлиф дәрәҹәли бәдән хәсарәтләри алараг јараланмышдыр.\nMay 31, 2015 - 11:42 PM\nМаидугури шәһәр полиси: “Бөјүк партлајыш габилијјәтинә малик олан бомбаны өзүнә бағламыш сәләфи интиһарчысы Әл Һаҹ Һаруна адына Мәсҹидә дахил олдугдан сонра өзүнү партладыб.”\nНиҝерија Ордусу үч мәнтәгәни Боко Һарам үнсүрләриндән тәмизләди – Фото\nҺөкүмәт Гүввәләри Марараба, Адамува вә Мичика шәһәрләрини Боко Һарам террор тәшкилатынын ганичән үнсүрләриндән тәмизләјә билиб.\nMay 18, 2015 - 11:25 PM\nНиҝерија Ордусу сәләфи азғынларына гаршы апардығы анти-террор әмәлијјатларынын давамында бөјүк налијјәтләр әлдә едиб. Белә ки, Ниҝеријанын шимал шәрг наһијјәсиндә гәләбә газанан Һөкүмәт Гүввәләри Марараба, Адамува вә Мичика шәһәрләрини Боко Һарам террор тәшкилатынын ганичән үнсүрләриндән тәмизләјә билиб.\nСабиг сәләфи президенти М. Мурсинин едам һөкмү верилән анлары – Фото\nГаһирә Ағыр Ҹинајәтләр Мәһкәмәси сәләфи әгидәли Ихванчыларын вә сабиг президент М. Мурсинин едам һөкмүн верди.\nГејд едәк ки, Мисир һөкүмәти 2012-ҹи илин Август ајында халг тәрәфиндән деврилмиш сәләфи әгидәли президент М. Мурсини хариҹи дөвләтләрә (әсасән Түркијә нәзәрдә тутулур) ҹасуслуг етмәкдә, 2011-ҹи илдә Тәһрир мејданында иғтишашларын аловландырылмасында, ҹинајәткарларын һәбсханалардан гачырдылмасында вә с. ҹинајәт актларында иттиһам едир.\nМисирдә 6 террорчу едам едилиб\nMay 17, 2015 - 7:25 PM\nБу ҝүн сәһәр саатларында Гаһирәнин мәркәзи һәбсханасында 2015-ҹи илин март аjында һәрбчиләрин гәтлә jетирилмәсиндә мүгәссир билинән "Әнсар беjт әл-Мәгдис" террор груплашмасынын 6 үзвү барәсиндә өлүм һөкмү иҹра олунуб\n12 jашлы гыз 8 нәфәри өлдүрдү\nMay 17, 2015 - 7:20 PM\nНиҝериjанын шимал-шәргиндә мүһүм стратежи jашаjыш гәсәбәси һесаб едилән Даматурда 12 jашлы камикадзе гыз үзәриндәки бомбаны патладыб. Партлаjыш заманы 8 нәфәр өлүб вә 31 нәфәр исә jараланыб\nМисирин сабиг Президентинә өлүм һөкмү верилди\nMay 16, 2015 - 4:23 PM\nМәһкәмә Мисирин сабиг Президенти Мәһәммәд Мурси барәсиндә өлүм һөкмү чыхарыб. Гаһирә мәһкәмәси она вә "Мүсәлман гардашлар" тәшкилатынын бир сыра лидерләринә ики иш - дөвләтә хәjанәт вә ҹасуслуг, һәмчинин 2011-ҹи ил jанвар ингилабы заманы тәшкилатын лидерләринин һәбсханадан гачышы үзрә һөкм охуjуб.\nБоко Һарам јараглыларынын әсирлијиндән азад олмуш гадын вә көрпәләрин аҹынаҹаглы дуруму – Фото\nГадын вә көрпәләр вәһабиләрин әсирлијиндә олдуглары мүддәт әрзиндә суткада бир дәфә анти-санитар гида гәбул едирмишләр.\nMay 9, 2015 - 8:16 PM\nӨлкәнин шимал шәргиндә јерләшән Самбиса мәнтәгәсиндә 5 ај Боко Һарам сәләфи сектасынын әсирлијиндә галан ҝүнаһсыз гадын вә көрпәләр азад едилдикдән сонра Јула шәһәриндәки мүвәггәти дүшәрҝәләрдә јерләшдирилибләр.\nНиҝерија Ордусу једдијүзә јахын гадын вә ушаглары Боко Һарам террорчуларынын әсирлијиндән азад етди – Фото\nҺазырда јениҹә азад олмуш гадын вә көрпәләр Ниҝерија Ордусунун тәшкил вердији мүвәггәти дүшәрҝәләрдә јерләшдирилибләр.\nMay 6, 2015 - 1:15 AM\n2014-ҹү илин Декаб ајында Аллаһсыз сәләфи груплашмасынын Ласа кәндинә һүҹумунда әсир ҝөтүрүлмүш Лами Муса адлы 27 јашлы гадын азад олдугдан сонра әсирлик хатирәләри һагда белә билдириб: “Сәләфиләр кәндимизә һүҹум етдикдә әрими өлдүрдүләр даһа сонра мәни зорла үч баламдан ајырараг, бәтнимдәки көрпәмлә бирликдә әсир ҝөтүрдүләр. Онлар мәнә “ушағы дүнјаја ҝәтирдикдән бир һәфтә сонра командиримизлә евләнмәлисән” дедиләр...”\nИШИД ики тунисли журналисти едам етди\nAprel 30, 2015 - 5:05 PM\nИШИД террор тәшкилаты Ливиjада һәлә кечән ил оғурланан ики тунисли журналисти едам едиб\nЛивиjанын шәргиндә 5 тележурналист гәтлә jетирилиб.\nЛивиjада беш журналист гәтлә jетирилиб\nAprel 28, 2015 - 6:23 AM\nХатырладаг ки, журналистләр Бенгази шәһәринә ҝедәркән jоха чыхмышды. Онларын jолу исламчыларын нәзарәтиндә олан Дерна мәнтәгәсиндән кечмәли иди.\n“Боко Һарам” гулдур дәстәси адыны гондарма “Африка Ислам Дөвләтинин Гәрб Әјаләти” (АИДГӘ) илә әвәз етди + Фото\nГондарма “ИШИД” адлы террор груплашмасына биәт едән “Боко Һарам” гулдурлары өзүнә јени ујдурма ад сечди.\nAprel 27, 2015 - 5:21 PM\nГејд едәк ки, өнҹәләр “Боко Һарам” ады илә танынан гулдур дәстәнин әсасы 2002 –ҹи илдә гојулуб. Гејд олунан гулдур дәстә 2009 –ҹу илдән етибарән Ниҝеријада террор актлары һәјата кечиртмәкә башламышдыр. Ҹари илин Март ајында исә, Ниҝерија Силаһлы Гүввәләринин апардыглары анти-террор әмәлијјатлары нәтиҹәсиндә “Боко Һарам” үнсүрләри ағыр зәрбәләр алдыгдан сонра, 2015, 13 Март тарихиндә гондарма “ИШИД” адлы террор тәшкилатына биәт едәрәк, 26 Апрел, 2015 тарихдә адыны гондарма “Африка Ислам Дөвләтинин Гәрб Әјаләти” (АИДГӘ) ады илә әвәз етди.\nНиҝерија Мүсәлманлары Әрәбистан вәһһаби режиминин Јәмәнә тәҹавүзүнү мәһкум етди – Фото\nНиҝерија Әһли Бејт (ә) ашигләри етираз аксијасы тәшкил едәрәк Сәуд режиминин Јәмәнә тәҹавүзүнү тәнгид атәшинә тутдулар.\nAprel 26, 2015 - 9:50 PM\nНиҝеријалы етиразчылар митингдә “Гадын вә Көрпә Гәтлинә Сон Гојулсун!”, “Ҝүнаһсыз Јәмән Халгындан Әл Чәкин!”, “Һеч Ким Бир Өлкәнин Инфраструктурларыны Дағыда Билмәз!”, “Али Сәуда Өлүм!” вә с. шүарлар сәсләндирәрәк Сәуд сүлаләсинин тәҹавүзүнә сон гојмасыны истәјибләр.\nҸәнуби Африкада фотографын ҝөзү өнүндә хариҹи вәтәндаш дәһшәтли сүрәтдә гәтлә јетирилди – Фото\nҸәнуби Африкада хариҹи вәтәндашлара гаршы һуҹумларын нөвбәти гурбаны Мозамбикли олду.\nAprel 26, 2015 - 8:38 PM\nБаш Назири Малси Ҹиҝабанын вердији рәсми статискаја әсасән ҹари милад ил башлајан ҝүндән бәри Ҹәнуби Африкада јашајан 307 хариҹи вәтәндаш јерли сакинләр тәрәфиндән вәһшиҹәсинә гәтлә јетирилмишдир.\nАллаһсыз сәләфиләр Траблосда нөвбәти Мәсҹиди бомба илә партлатдылар – Фото\nБаш верән һадисәдә ҹанлы итки гејдә алынмаса да ликин, Аллаһын Еви, Мәсҹидә күлли мигдарда зәрәр дәјиб.\nAprel 25, 2015 - 7:50 AM\nГејд едәк ки, өзләрини сәләфи, әһли сүннә вәл ҹәмаә адлары илә танытдыран вәһһабиләр бу ҝүнә кими әмәли сүрәтдә ишғалчы исраил режиминә гаршы һеч бир террор акты һәјата кечиртмәмиш, әксинә 100 минләрлә Мүсәлманы ганына гәлтан едәрәк, сионист режими илә, һәр һансы мүбаризәни һарам билир.\nЕфиопиjада ИШИД-ә гаршы етираз аксиjасы ганла битиб\nAprel 23, 2015 - 4:44 PM\nХатырладаг ки, базар ҝүнү террор тәшкилаты Ливиjада ефиопиjалыларын едам кадрыны jаjмышдылар.


Q=4	C=2	SS=2	LS=1	PS=0	DC=0	LC=0	SD=0	BS=1	G0=124	G1=101	G2=37	DLID=az_RU	BODY=Валидејнләр, өвладынызы ушаглыгдан Јеһованын јолунда тәрбијә един | Тәлим\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Бразилија жест дили Вјетнам Данимарка Индонезија Исвеч Испанија жест дили Кирибати Колумбија жест дили Литва Македонија Мексика жест дили Непал Нидерланд Норвеч Полша жест дили Самоа Соломон Адалары пиҹини Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Гој ҝөндәрдијин Аллаһ адамы... бизә баша салсын ки, ушағы неҹә тәрбијә етмәлијик» (ҺАК. 13:8).\nНӘҒМӘ: 88, 120\nөвладыныза неҹә мәһәббәт ҝөстәрә биләрсиниз?\nөвладынызы тәрбијә едәркән неҹә анлајышлы ола биләрсиниз?\n1. Мәнуһ ата олаҹағыны ешидәндә нә етди?\nМӘНУҺ гулагларына инанмыр. Онун арвады нечә илләрдир сонсуздур. Анҹаг Јеһованын мәләји гадынын јанына ҝәлиб инанылмаз бир хәбәр чатдырыб: онларын оғлу олаҹаг! Мәнуһун севинҹи ашыб-дашыр, ејни заманда анлајыр ки, чијинләринә бөјүк бир мәсулијјәт дүшүр. Онлар ҝүнаһ ичиндә боғулан халгын арасында јашајырлар. Ҝөрәсән, бу ушағы Аллаһын јолунда неҹә тәрбијә едәҹәкләр? Мәнуһ Јеһоваја јалварыб дејир: «Јеһова, нә олар, гој ҝөндәрдијин Аллаһ адамы [мәләк] јенә ҝәлсин вә бизә баша салсын ки, ушағы неҹә тәрбијә етмәлијик» (Һак. 13:1—8).\n2. Ушағы тәрбијә етмәјә нә дахилдир? (Һәмчинин «Ән ваҹиб шаҝирдләриниз» адлы чәрчивәјә бахын.)\n2 Әҝәр сиз дә валидејнсинизсә, јәгин Мәнуһ кими, сиз дә Јеһовадан көмәк истәјирсиниз. Сизин дә чијинләриниздә бөјүк бир мәсулијјәт вар, өвладыныза Јеһованы танымағы вә севмәји өјрәтмәлисиниз (Мәс. 1:8). Бундан өтрү валидејнләр мараглы вә маарифләндириҹи аиләви ибадәт кечирирләр. Анҹаг Мүгәддәс Китаб һәгигәтләрини өвладынызын үрәјинә һәкк етмәк үчүн һәр һәфтә аиләви ибадәт кечирмәк кифајәт дејил. (Ганунун тәкрары 6:6—9 ајәләрини охујун.) Бунун үчүн чохлу ҝүҹ сәрф етмәк лазым ҝәлир. Мәсиһин нүмунәсинин бу ишдә валидејнләрә бөјүк көмәји дәјә биләр. Бу вә нөвбәти мәгаләдә мәһз бу барәдә данышаҹағыг. Мәсиһ ата олмаса да, валидејнләр онун тәлим вермәсиндән чох шеј өјрәнә биләрләр. Чүнки о, шаҝирдләринә мәһәббәтлә, тәвазөкарлыгла вә анлајышла тәлим верирди. Ҝәлин бу кејфијјәтләри бир-бир нәзәрдән кечирәк.\n3. Иса шаҝирдләрини севдијини неҹә ҝөстәрирди?\n3 Иса шаҝирдләрини севдијини дилә ҝәтирмәјә чәкинмирди. (Јәһја 15:9 ајәсини охујун.) О, буну әмәлдә дә ҝөстәрирди. Тез-тез онларла сәмими сөһбәтләр едирди (Марк 6:31, 32; Јәһ. 2:2; 21:12, 13). Исаны онларла бағлајан јалныз тәблиғ иши дејилди. Буна ҝөрә дә шаҝирдләр һеч вахт Исанын севҝисинә шүбһә етмирдиләр. Сиз Исадан неҹә нүмунә ҝөтүрә биләрсиниз?\n4. Өвладларынызы онлары севдијинизә неҹә әмин едә биләрсиниз? (Мәгаләнин әввәлиндәки шәклә бахын.)\n4 Ушагларыныза онлары севдијинизи сөјләјин вә сизин үчүн нә гәдәр дәјәрли олдугларыны онлара һәмишә һисс етдирин (Мәс. 4:3; Тит. 2:4). Австралијада јашајан Самуел дејир: «Мән балаҹа оланда атам һәр ахшам мәнә “Мүгәддәс Китаб һекајәләри” китабыны охујурду. О, мәним бүтүн суалларыма ҹаваб верирди, мәни бағрына басырды, ҝеҹә јатмаздан габаг өпүрдү. Сонралар өјрәндим ки, сән демә атамын бөјүдүјү аиләдә ушағы өпүб гуҹагламаг олмајыб. Бунунла белә атам вар-ҝүҹү илә чалышырды ки, мәнә севҝисини ҝөстәрсин. Бунун сајәсиндә атамла мүнасибәтим чох јахын иди, үрәјимдә архајынлыг вар иди». Өвладларыныза тез-тез онлары чох истәдијинизи дејин. Онлара севҝинизи һисс етдирин. Онларла данышын, јемәк јејин, ојунлар ојнајын. Онда сизин дә өвладларынызын үрәјиндә архајынлыг олаҹаг.\n5, 6. а) Иса севдикләри илә неҹә давранырды? б) Дүзҝүн тәрбијә ушаға неҹә тәсир едир?\n5 Иса демишди: «Мәнә әзиз олан адамлары мән мәзәммәт вә тәрбијә едирәм» (Вәһј 3:19) *. Исанын шаҝирдләри дәфәләрлә араларында кимин бөјүк олмасы үстүндә мүбаһисә едирдиләр, буна бахмајараг, Иса онлардан әлини үзмүрдү. Амма онлар Исанын мәсләһәтинә гулаг асмајанда Иса буна ҝөз јуммурду. О, јери дүшдүкҹә меһрибанҹасына, мүлајимҹәсинә онлары мәзәммәт едирди (Марк 9:33—37).\n6 Өвладыны севән валидејн она тәрбијә вермәлидир. Бәзән мүәјјән һәрәкәтин нәјә ҝөрә дүзҝүн вә ја јанлыш олдуғуну изаһ етмәк бәс едир. Елә дә олур ки, ушаг валидејнин сөзүнү ешитмир (Мәс. 22:15). Белә оланда Исадан нүмунә ҝөтүрүн. Мүнасиб вахтда вә јердә сәбирлә, мүлајимликлә вә меһрибанҹасына ушаға сәһвини ҝөстәрин, ону баша салын. Ҹәнуби Африкада јашајан Елен адлы бир баҹы дејир: «Валидејнләрим мәним тәрбијәмә чох ҹидди јанашырдылар. Әҝәр нәјәсә ҝөрә гулагбурмасы верәҹәкләрини дејирдиләрсә, елә дә едирдиләр. Амма һеч вахт мәни әсәбдән, јахуд сәбәбини демәдән ҹәзаландырмырдылар. Буна ҝөрә дә үрәјим раһат иди. Мәндән нә тәләб олдуғуну билирдим, һеч вахт һәддими ашмырдым».\n7, 8. а) Иса тәвазөкар олдуғуну дуаларында неҹә ҝөстәрмишди? б) Дуаларынызла өвладларыныза Јеһоваја ҝүвәнмәји неҹә өјрәдә биләрсиниз?\n7 Иса өлүмүнә аз галмыш Јеһоваја дуада демишди: «Атаҹан, [һәрфән Абба] Ата, Сәнин үчүн һәр шеј мүмкүндүр. Бу ҹамы мәндән узаглашдыр. Фәгәт гој мәним истәдијим кими јох, Сәнин истәдијин кими олсун» (Марк 14:36) *. Илләр сонра шаҝирдләри Исанын бу ҹүр дуа етдијини биләндә тәсәввүр един, бу, онлара неҹә тәсир етмишди. Онлар баша дүшмүшдүләр ки, әҝәр Јеһованын камил Оғлу јалварыб Ондан имдад диләмишдисә, демәли, онлар да белә етмәлидирләр.\n8 Бәс өвладларыныз сизин дуаларыныздан нә өјрәнир? Дүздүр, Јеһова Аллаһа дуа етмәкдә әсас мәгсәд өвладларыныза нә исә өјрәтмәк дејил. Бунунла белә, ушагларынызын јанында Јеһоваја тәвазөкарҹасына дуа едәндә онлар да Јеһоваја ҝүвәнмәји өјрәнирләр. Бразилијада јашајан Анна дејир: «Проблемләримиз оланда, мәсәлән, нәнәмлә бабам хәстә оланда валидејнләрим Јеһовадан таб ҝәтирмәк үчүн ҝүҹ, дүзҝүн гәрарлар вермәк үчүн мүдриклик истәјирдиләр. Һәтта сон дәрәҹә чәтин вахтларда да онлар һәр шеји Јеһованын өһдәсинә бурахырдылар. Бунун сајәсиндә мән Јеһоваја ҝүвәнмәји өјрәндим». Ушагларла дуа едәндә тәкҹә онлар үчүн дуа етмәјин. Өз проблемләриниз барәдә дә дуа едиб Јеһовадан көмәк истәјин. Мәсәлән, дуа едә биләрсиниз ки, бөјүк топлантыја ҝетмәк үчүн ишдән иҹазә версинләр. Һәмчинин гоншуја тәблиғ етмәк үчүн ҹәсарәт диләјә биләрсиниз, јахуд башга шеј үчүн Јеһовадан көмәк истәјә биләрсиниз. Јеһоваја ҝүвәнин, онда өвладларыныз да белә едәҹәк.\n9. а) Иса шаҝирдләринә башгаларына хидмәт етмәји неҹә өјрәдирди? б) Ушагларынызын фәдакар олмасыны истәјирсинизсә, нә етмәлисиниз?\n9 Иса сөзләри вә әмәлләри илә шаҝирдләринә тәвазөкар олуб башгаларына хидмәт етмәји өјрәдирди. (Лука 22:27 ајәсини охујун.) О, һәвариләринә һәм Јеһованын јолунда, һәм дә диндашларына гаршы фәдакар олмағы өјрәтмишди. Сиз фәдакар олсаныз, өвладларыныз сизә бахыб нүмунә ҝөтүрәҹәк. Ики ушаг анасы олан Дебби баҹы дејир: «Јолдашым јығынҹагда ағсаггал кими хидмәт едир. Анҹаг мән һеч вахт ону јығынҹаға гысганмамышам. Һәмишә архајын олмушам ки, аилә онун диггәтиндән кәнарда дејил» (1 Тим. 3:4, 5). Онун әри Пранас исә дејир: «Бөјүдүкҹә ушагларымыз топлантыларда вә диҝәр теократик ишләрдә көмәк етмәјә ҹан атырдылар. Онлар инкишаф едир, баҹы-гардашларла достлашыр, өзләрини јығынҹағын үзвү һисс едирдиләр». Инди онларын бүтүн аиләси Јеһоваја таммүддәтли хидмәт едир. Сизин тәвазөкарлығынызы, фәдакарлығынызы ҝөрүб өвладларыныз да башгаларына хидмәт етмәји өјрәнәҹәк.\n10. Ҹамаат Исанын ардынҹа ҝетмәк истәјәндә о, нәји баша дүшдү?\n10 Иса анлајышлы иди. О, вәзијјәтин нәдән гајнагландығыны баша дүшүр, инсанларын әмәлләринин архасындакы нијјәти ҝөрүрдү. Бир дәфә Ҹәлиләдә оланда ҹамаат Исанын ардынҹа ҝетмәк истәди (Јәһ. 6:22—24). Амма Иса үрәкләри ҝөрүрдү. О баша дүшүрдү ки, ҹамааты онун тәлимләри јох, јемәк марагландырыр (Јәһ. 2:25). Иса онларын сәһвини ҝөрдү, сәбирлә онлара сәһвләрини баша салды вә ҝөстәрди ки, неҹә дүзәлә биләрләр. (Јәһја 6:25—27 ајәләрини охујун.)\nӨвладыныз үчүн тәблиғ етмәк мараглыдыр? (11-ҹи абзаса бахын)\n11. а) Валидејн ушағын хидмәт етмәји хошлајыб хошламадығыны неҹә мүәјјән едә биләр? б) Хидмәти ушаг үчүн неҹә мараглы етмәк олар?\n11 Дүздүр, сиз үрәкләри ҝөрмүрсүнүз, амма анлајышлы олуб өвладынызын хидмәтә неҹә јанашдығыны дуја биләрсиниз. Бир чох валидејнләр ушаглары илә тәблиғ едәндә арада фасилә едирләр ки, ушаглар динҹәлсин вә јүнҝүл гәлјаналты етсин. Амма вәзијјәтә бир аз дәриндән бахыб фикирләшмәк олар: «Ҝөрәсән, ушаг хидмәти хошлајыр, јохса арада етдијимиз фасиләни?» Әҝәр һисс етсәниз ки, ушаг фасиләни хидмәтдән чох севир, онда хидмәти мараглы етмәк үчүн онунла бирликдә гаршыныза мәгсәд гоја биләрсиниз. Јарадыҹы фантазијанызы ишә салын ки, ушаг хидмәтдән севинҹ дујсун.\n12. а) Мәсиһ давамчыларыны нәдән чәкиндирмишди? б) Исанын хәбәрдарлығы нәјә ҝөрә јериндә иди?\n12 Иса Мәсиһ анлајышлы олдуғуну ҝүнаһа апаран аддымлары мүәјјән етмәклә дә ҝөстәрмишди. Мәсәлән, онун шаҝирдләри билирдиләр ки, әхлагсызлыг ҝүнаһдыр. Лакин Иса онлары әхлагсызлыға ҝәтириб чыхаран аддымлардан чәкиндирмишди. О демишди: «Гадына бахыб она гаршы шәһвәтлә аловланан һәр бир адам артыг үрәјиндә онунла зина етмиш олур. Она ҝөрә дә сағ ҝөзүн сәни ҝүнаһа сүрүкләјирсә, ону чыхарыб ат» (Мәт. 5:27—29). Бу хәбәрдарлыг Рома империјасында јашајан мәсиһиләр үчүн лап јеринә дүшүрдү. Бир тарихчинин сөзләринә ҝөрә, гәдим Рома театрында «әдәбли шеј ешидиб-ҝөрмәк мүмкүн дејилди. Сәһнә нә гәдәр позғун олурдуса, бир о гәдәр сүрәкли алгышларла гаршыланырды». Бәли, Мәсиһин өз шаҝирдләрини тәкҹә әхлагсызлыгдан јох, һәтта әхлагсызлыға сүрүкләјән аддымлардан чәкиндирмәси онун мәһәббәтиндән вә анлајышлы олмасындан хәбәр верир.\n13, 14. Өвладларынызы натәмиз әјләнҹәләрдән неҹә горуја биләрсиниз?\n13 Анлајыш сизә дә өвладларынызын руһанилијини горумаға көмәк едәҹәк. Бу ҝүн порнографија, әхлагсыз мәзмунлу материаллар һәтта азјашлы ушаглар үчүн дә әлчатандыр. Сөзсүз ки, мәсиһи валидејнләр ушагларына натәмиз әјләнҹәләрин дүзҝүн олмадығыны баша салыр. Лакин валидејн баша дүшмәјә чалышмалыдыр ки, ушагда порнографијаја мараг неҹә јарана биләр. Өзүнүздән сорушун: «Ушағы порнографијаја нә ҹәлб едә биләр? О, порнографијанын нәјә ҝөрә тәһлүкәли олдуғуну билир? Бәс мән елә шәраит јарадыраммы ки, ушаг порнографијаја бахса, үрәк едиб мәнә десин?» Һәлә балаҹа вахтындан ушаға баша салмаг лазымдыр ки, әҝәр тәсадүфән Интернетдә әхлагсыз шәкилләр вә видеолар ҝөрүб бахса, утанмасын, ҝәлиб сизә десин. Чүнки сиз она көмәк етмәк истәјирсиниз.\n14 Анлајыш сизин өзүнүзә дә әјләнҹә сечәркән көмәк едәҹәк. Јухарыда ады чәкилән Пранас дејир: «Валидејнләрин сечдији мусигиләр, китаблар вә филмләр бүтүн аиләјә истигамәт верир. Валидејн чох шеј дејә биләр, анҹаг ушаг онун һәрәкәтләринә бахыб онлары тәкрар едәҹәк». Әҝәр ушагларыныз ҝөрүрсә ки, сиз әдәбли әјләнҹә сечирсиниз, чох ҝүман ки, онлар да бу ҹүр сечим едәҹәкләр (Ром. 2:21—24).\nАЛЛАҺ СИЗИ ЕШИДӘҸӘК\n15, 16. а) Нәјә ҝөрә әмин ола биләрсиниз ки, Јеһова өвладларынызы тәрбијә етмәјә көмәк едәҹәк? б) Нөвбәти мәгаләдә нәји мүзакирә едәҹәјик?\n15 Мәнуһ оғлунун тәрбијәси илә бағлы Аллаһдан көмәк истәјәндә «Аллаһ Мәнуһу ешитди» (Һак. 13:9). Валидејнләр, Јеһова сизи дә ешидәҹәк. О, дуаларыныза ҹаваб вериб сизә өвладларынызы тәрбијә етмәјә көмәк едәҹәк. Мәһәббәтлә, тәвазөкарлыгла вә анлајышла өвладларыныза јахшы тәрбијә верә биләҹәксиниз.\n16 Јеһова валидејнләрә балаҹа ушагларын тәрбијәсиндә көмәк етдији кими, јенијетмәләрин тәрбијәсиндә дә көмәк едир. Нөвбәти мәгаләдә арашдыраҹағыг ки, Исадан нүмунә ҝөтүрәрәк јенијетмә өвладларынызы Јеһованын јолунда мәһәббәтлә, тәвазөкарлыгла вә анлајышла неҹә тәрбијә едә биләрсиниз.\n^ абз. 5 Мүгәддәс Китаба әсасән, тәрбијәјә мәсләһәт вермәк, өјрәтмәк, сәһвини ҝөстәрмәк, бәзән исә ҹәзаландырмаг дахилдир. Анҹаг ҹәза гәзәбдән ирәли ҝәлмәмәлидир.\n^ абз. 7 «Бејнәлхалг стандарт Мүгәддәс Китаб енсиклопедијасы»нда дејилир: «Исанын ибрани дилиндә ишләтдији “абба” сөзү о дөврдә ади данышыг дилиндә атаја хитабән ишләдилән вә доғмалыг, ејни заманда һөрмәт ифадә едән сөз иди».\nӘн ваҹиб шаҝирдләриниз\nӘКСӘР һалларда инсанлара Јеһова вә Мүгәддәс Јазылар барәдә өјрәдәндә әсас дәрс вәсаитини кечирик. Дәрс кечдијимиз инсанлара Јеһованы вә Онун ганунларыны севдирмәк үчүн исә «Өзүнүзү Аллаһын мәһәббәтиндә сахлајын» китабындан дәрс кечирик.\nСизин ән ваҹиб шаҝирдләриниз өвладларыныздыр. Онлар Јеһова барәдә өјрәнмәли, Ону вә адил ганунларыны севмәлидир. Буна ҝөрә дә һәјат јолдашыныз иманыныза шәрик олмаса да, сизә мәсләһәт ҝөрүрүк ки, өвладларынызла әсас дәрс вәсаитини вә «Аллаһын мәһәббәти» китабыны кечәсиниз (Мәс. 6:20). Әҝәр мүмкүндүрсә, азјашлы ушагларынызла jw.org сајтындакы чалышма вәрәгәси илә мәшғул олун, гој онлар әсас дәрс вәсаитиндәки материаллар үзәриндә дүшүнсүнләр вә һәгигәт онларын үрәјинә тәсир етсин. (МҮГӘДДӘС ЈАЗЫЛАРЫН ТӘЛИМЛӘРИ > ЈЕНИЈЕТМӘЛӘР бөлмәсинә бахын*.)\nВалидејнләрин гәрары илә онлардан бири мүнтәзәм аиләви ибадәтдән әлавә олараг бу китаблары ушагла кечә биләр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=23	G1=19	G2=10	DLID=az_RU	BODY=Nur-az.com - Ермәниләр "әјиләрәк" ДГ-да сечки кечирир, Елман Нәсиров һакимијјәти башыашағы едир\nЕрмәниләр "әјиләрәк" ДГ-да сечки кечирир, Елман Нәсиров һакимијјәти башыашағы едир\nӘслиндә Елман Нәсировун тәмсил етдији һакимијјәтә Гарабағын ишғалда галмасы сәрф едир.\nЈАП депутаты Елман Нәсиров демишкән, ермәниләр артыг Дағлыг Гарабағда гондарма сечкиләрини "әјилә-әјилә" кечирирләр, ишғал олунмуш әразиләрдә әјиләрәк асфалт чәкәндән сонра Пашинјан да әјиләрәк Ирәвандан ДГ-а гәдәр ҝәлиб сечкиләрлә бағлы фәалијјәтә башлајыб. ДГ-да сечки исә о демәкдир ки, Ермәнистан Гарабағы нәинки гајтармаг фикриндә дејил, әксинә Пашинјан ордакы сечкиләрдә иштирак едән адамларына дәстәк олмаг фикринә дүшүб. Рус рәсмиләри дә ордан һајгырыр ки, Русија Гарабағда мүһарибәнин башламасына иҹазә вермәјәҹәк. Ҝүја лап елә мүһарибә едән вар иди. Биз әлимизи әлимизин үстүнә гојуб отурмушуг. Јазыг Дуҝиндир ки, сәһәр-ахшам Гарабағы ишғал едәнләрин сијасәтинин пис олдуғуну, јахшы нәтиҹә вермәјәҹәјини дејир. О јазыға јазыб демәк лазымдыр ки, һөрмәтли Дуҝин, валлаһ боғазыны наһаг јыртырсан. Билдик, анладыг, тәгдир етдик ки, сиз бу мүһарибәдә Азәрбајҹан тәрәфиндәсиниз. Амма биз Азәрбајҹанда нә едирик? Бизим консертләримизи Зара өз ҝәлишијлә "бәзәјир", ҹамаатымыз, өз касыб гоншусуна әл тутмаға әринән инсанларымыз пул вериб билет алыб јәһуди Еминин ҝәтирдији ермәни Зараја, русијалы позғун мүғәнниләрә тамаша едирләр.\nҺә, ермәниләрин әјиләрәк иш ҝөрмәсини Елман Нәсиров адлы депутатымыз өзүнүн докторлуг диссертасијасында кәшф еләмишди. Ермәниләр Гарабағда башларыны әјәрәк ҝәздикләри һалда Елман Нәсиров да бурада, Азәрбајҹанда игтидарын да, халгын да башыны ашағы едир.\nДемәли, ағыл дәрјасы олан депутат кечән дәфә дебатда дејирди вә дедикҹә дә батырды... Дејирди ки, Азәрбајҹан мүһарибәјә башласа Русија тез ермәниләрә дејәҹәк ки, тез олун парламенти топлајын, Гарабағы сизә верирәм. Сонра да ермәниләрә көмәк едиб Азәрбајҹаны тәкләјәҹәкләр. Демәли, бу адам ачыг-ашкар АЗТВ-нин әсрләрдир чәкдији зәһмәтләри јерә вурур, дејир ки, Азәрбајҹан игтидары һеч дә мүстәгил дејил, бирбаша Русијаја табедир. Онда белә бир фикир јараныр ки, Азәрбајҹан игтидарынын мүстәгил сијасәт јүрүтмәмәси ҹәһәннәмә, үстәлик, хариҹи сијасәти ХИН башчысы Елмар Мәммәдјаровун Азәрбајҹан дилиндә данышмасындан да даһа пис ҝүндәдир. Чүнки јахшы олсајды инди Русија, БМТ, АБШ, үмумијјәтлә бүтүн дүнја тәкҹә сәнәдләр, кағызлар, гәтнамәләр үзәриндә дејил, танклар, топлар үзәриндә Азәрбајҹана арха-дајаг оларды.Â\nӘслиндә Елман Нәсировун тәмсил етдији һакимијјәтә Гарабағын ишғалда галмасы сәрф едир. Биринҹиси мүхалифәт мөвзусуна ҝөрә, икинҹиси дә халг барәсиндә. Мүхалифәт мөвзусу одур ки, игтидар нә гәдәр ки, Гарабағ ишғалдадыр, Әли Кәримлини, Ҹәмил Һәсәнлини, Илгар Мәммәдову, Авропадакы мүһаҹирләри "ермәни" чыхара билир. Дејир ки, биз Гарабағ проблемини һәлл етмәк истәјирик, мүхалифәт исә ермәниләрә ишләјир. Халг да нә вахтса безиб һаггыны тәләб етмәк истәјәндә игтидар онун зәиф дамарыны тутур, дејир ки, Гарабағын ишғалдан азад олунмасына чох аз бир мүддәт галыб. Бунунла да ҝүндәм дәјишир. Бир нечә јетим, касыб баласыны да ермәнинин ҝүлләсинин габағына атыб өлдүрүр, сонра чәлимсиз, арыг, ҹылыз, пулсуз, парасыз атасына вериб дејирләр ки, вәтән сағ олсун. Халгын беләҹә бир неч ајлыг да башы гатылыр бу ҹүр шејләрә. Бизим игтидара бу ҹүмлә һәмишә, һәр мәнада көмәк олур: Азәрбајҹан Гарабағын ишғалына һеч заман барышмајаҹаг. Гараҝүруһчуларын гара ҝүнә галмаларынын ачыг-ашкар дәлили будур.


Q=18	C=4	SS=4	LS=13	PS=0	DC=0	LC=0	SD=0	BS=1	G0=15	G1=12	G2=7	DLID=az_RU	BODY=Ҝөрмә габилијјәти олмајанлар үчүн икиметрлик Мүгәддәс Китаб\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон ефик зулу ибо инҝилис исоко испан италјан каннада кинјаруанда конкани (латын) кореја коса лингала малагаси малај маҹар науатл (мәркәзи) нзема полјак португал румын рус сапотек (Лачигуири) серб серб (латын) сесуто (Лесото) словак словен сотсил суаһили тагалог тамил тараски таҹик тзелтал тотонак тсонга түрк фанте фарс фин франсыз хорват чех чичева чол јапон јунан ҝүрҹү Һаити креолу һауса һинд әрәб\nИкиметрлик Мүгәддәс Китаб\nЈеһованын Шаһидләриндән Брајл әлифбасы илә олан Мүгәддәс Китаб сифариш етмәздән өнҹә, ону һара гојаҹағынызы фикирләшин. Инҝилис, испан вә италјан дилләринин Брајл әлифбасы илә чыхан там Мүгәддәс Јазыларын (Төврат, Зәбур, Пејғәмбәрләрин китабы вә Инҹил) «Јени дүнја тәрҹүмәси»нин ҹилдләринин сајы дилдән асылы олараг 18—28 арасында дәјишир вә онун үчүн узунлуғу ән азы ики метр олан рәф лазымдыр!\nГалын кағызда Брајл әлифбасы илә чап олунан Мүгәддәс Китабдан фәргли олараг, диҝәр форматлар аз јер тутур. Ҝөрмә габилијјәти олмајанлар Брајл әлифбасы олан електрон гејд китабчасынын сајәсиндә гејдләр апара, еләҹә дә Брајл әлифбасынын ишарәләрини әмәлә ҝәтирән габаран вә чәкилән нөгтәли портатив ҹиһазларын васитәсилә електрон шәкилдә олан мәлуматлары әлдә едә биләрләр. Һәмчинин онлар чап олунмуш мәтни сәсләндирән екрандан охума програмларынын көмәјилә нәшрләр тапа вә гулаг аса биләрләр.\nҮстәлик, Јеһованын Шаһидләри мәтни бир чох дилләрин Брајл әлифбасы илә јазмаға имкан верән компүтер програмыны ишләјиб һазырламышлар. Мүәјјән бир дилдә чап һәрфләрин ҹәдвәли һазыр олдугдан сонра бу програм мәтни Брајл әлифбасы илә јазыр. Бундан әлавә, програм нәшри елә тәртиб едир ки, ҝөрмәјән инсанлар ону асанлыгла охуја билсинләр. Бу автоматлашдырылмыш системин сајәсиндә Брајл әлифбасы олан истәнилән дилдә, һәтта гејри-латын әсаслы шрифтин истифадә олундуғу дилләрдә белә, Мүгәддәс Китаб да дахил олмагла, мүхтәлиф нәшрләр бурахмаг мүмкүн олаҹаг.\nЈүз илдән чохдур ки, Јеһованын Шаһидләри корлар үчүн Мүгәддәс Китаба әсасланан нәшрләр чап едирләр. Һал-һазырда белә нәшрләр 19 дилдә әлчатандыр. Ҝөрмә габилијјәтиндән мәһрум олан инсанлар бу нәшрләри пулсуз әлдә етсәләр дә, онларын чоху көнүллү ианәләр едирләр.\nӘввәлләр Јеһованын Шаһидләринин конгресләриндә јени нәшр һагда елан сәсләнәндә иштиракчылара билдирилирди ки, Брајл әлифбасы илә олан јени әдәбијјатлары бир мүддәтдән сонра сифариш етмәк олар. Кечән ил Бирләшмиш Штатлардакы филиал јығынҹагларла әлагә јарадыб корларын һансы вилајәт конгресинә ҝедәҹәјини вә нәшрләримизи һансы шәкилдә (кағыз шәклиндә, електрон гејд китабчасы вә ја екрандан охума програмы үчүн фајл шәклиндә) әлдә етмәк истәдикләрини габагҹадан өјрәнди.\nГалын кағыз үзәриндә чап олунан нәшрләр кор адамларын иштирак етдији конгресләрә ҝөндәрилмишди вә бунун сајәсиндә онлар да һамы илә ејни вахтда јени нәшрләр ала билдиләр. Сифариш верән һәр кәсә иштирак етдији конгресдән бир һәфтә сонра һәмин нәшрләр електрон шәкилдә ҝөндәрилмишди.\nҜөзләри ҝөрмәјән бир Јеһованын Шаһиди демишди: «Һамы илә ејни вахтда јени нәшрләри алмаг неҹә дә севиндириҹидир. Мәзмур 37:4 ајәсиндә дејилир ки, Јеһова бизи үрәјимизин истәкләринә чатдыраҹаг. Вә бу һәфтәсону Аллаһ мәни арзума чатдырды» . Башга гардаш исә ағлајараг өз һиссләрини белә ифадә етмишди: «Онлар мәни дә дүшүнүбләр. Бизә белә гајғы ҝөстәрдијинә ҝөрә Јеһоваја о гәдәр миннәтдарам ки! »


Q=11	C=0	SS=0	LS=11	PS=0	DC=0	LC=0	SD=0	BS=1	G0=7	G1=6	G2=5	DLID=az_RU	BODY=Бура Укранија дејил Пишәвәрдир! Шиәләрин ҹүмә намазы заманы террор һүҹумунда азы 80 шәһид вердији јер - Видео\nmart 5, 2022 - 4:17 PM Хәбәрин коду : 1236123 Мәнбә : АБНА Хәбәр Аҝентлији Link:\nИндијәдәк 50 Шиәнин шәһадәти тәсдигләниб, лакин партлајышын шиддәтинә ҝөрә шәһидләрин сајынын артаҹағы еһтимал едилир. Партлајыш нәтиҹәсиндә ән азы 50 нәфәр ағыр јараланыб.\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Пакистанын Пишавәр шәһәринин “Куче Рисаладар” әразисиндә Шиә мәсҹидинә ҝүҹлү террор һүҹуму нәтиҹәсиндә хејли сајда ҝүнаһсыз инсан тәалфаты баш вериб.\nПишәвәр полисинин мәлуматына ҝөрә, партлајыш Мәсҹиддә Шиәләр Ҹүмә Намазы гыларкән баш вериб.\nБунунла бағлы јерли хәбәр мәнбәләри билдирибләр: “Бу һадисәдә тәһлүкәсизлик гүввәләри илә силаһлы тоггушмадан сонра бир камикадзе Шиә Мәсҹидинин бинасына дахил олуб вә Ҹүмә Намазы вахты өзүнү партладыб.”\nПакистанын баш назири Имран Хан террор актыны гәтијјәтлә писләјиб вә јаралыларын вәзијјәтинин дәрһал јахшылышдырылмасыны вә һадисәнин арашдырылмасыны истәјиб.\n* Пишавәр мәһәлләси илә танышлыг\nБу террор актынын баш вердији “Куче Ресалдар” мәһәлли мәрһум “Султанул Ваизин Ширазинин” бир груп пакистанлы вә әфганыстанлы сүнни алимләрии илә 15 ҝеҹәдән чох сөһбәт етдији вә “имамәтин сүбуту”, “Имам Әлинин (ә) пејғәмбәрдән (с) сонра билафасилә хәлифә олдуғу” вә “Әһли-бејтин (ә) фәзиләтләри” һаггында елми мүназирә етдији мәһәлдир.\nҺәмин ҝөрүшләр мәрһум “Адил Бејк Рисаләдар” Һүсејнијәсиндә кечирилмишдир. Мүзакирәләр топлусу мәшһур “Пишәвәр ҝеҹәләри” китабында топланмыш вә дүнјанын мүхтәлиф дилләринә тәрҹүмә дәфәләрлә едиләрәк нәшр едилмишдир.\n“Адил Бејк Рисаләдар” Һүсејнијәси сонралар инкишаф етдирилди вә Әһли-Бејт (әлејһимус сәлам) тәрәфдарлары да орада Мәсҹид тикдирдиләр.\nҺиҹри шәмси тарихи илә 1357 вә милади тарихи илә 1978-ҹи илдә Иранын залым режиминә гаршы мүбаризәнин гызғын чағында Пакистанын Парачинар шәһәринин шиәләри Имам Хомејнијә (ризвануллаһи әлејһ) дәстәк олараг Пишәвәрә јүрүш едиб вә нүмајишләрдән сонра һәмин Мәсҹиддә вә Һүсејнијјәдә топлашыблар. Бу һәрәкатын рәһбәри Шәһид Әлламә "Сејјед Ариф Һүсејн Һүсејни" иди.\nҺәмин ҝүнләрдә Имам Хомејни (ризванулаһ әлејһ) өлкәдән сүрҝүн олунараг һеч бир Мүсәлман өлкәсинин она јер вермәдији үчүн Парисдә јерләшмишдир. Пакистанлы нүмајишчиләрин шүарларындан бири дә Имам Хомејнијә (ризванулаһ әлејһ) биз өз јеримизи сәнә веририк шүары иди. Онлар өз шүарларында “Пакистан шиәләри, хүсусилә Парачинар шиәләри Имамы горујаҹаглар” дејрдиләр.\nРисаләдар мәһәлләсинин сакинләринин әксәријјәти “Пишавәр Шиә Гызылбашлары”дыр. Онлар, урду, пушту вә инҝилис сөзләринин гарышдығы Фарс дилиндә данышырлар.


Q=12	C=7	SS=2	LS=10	PS=2	DC=0	LC=0	SD=0	BS=3	G0=23	G1=16	G2=9	DLID=az_RU	BODY=Проблемләри неҹә һәлл етмәли? | Хошбәхт аиләм\nДИЛИ: Aзәрбајҹан (кирил әлифбасы) Јава дили Јапонија жест дили Јени Зеландија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бали Белиз креолу Боливија жест дили Бразилија жест дили Валенсија Венесуела жест дили Вјетнам Галисија дили Гана жест дили Гватемала жест дили Гвинеа-Биссау креолу Гренландија Данимарка Дусун Еквадор жест дили Зимбабве жест дили Индонезија Индонезија жест дили Исвеч Исвеч жест дили Италија жест дили Камбоҹа Кирибати Кисии Колумбија жест дили Конго Кореја жест дили Куба жест дили Литва Маврики креолу Мадагаскар жест дили Македонија Малави жест дили Малта Маҹарыстан жест дили Мексика жест дили Мјанма Непал Ниас Нидерланд Ниуе Норвеч Панама жест дили Парагвај жест дили Пенсилванија-алман Полша жест дили Португалија жест дили Раратонга Рејунјон креолу Самоа Санҝир Сејшел креолу Словакија жест дили Соломон Адалары пиҹини Сомали Таити Тонга Тува Тувалу Увеа Уелс Украјна Фарер Финландија жест дили Фиҹи Франса жест дили Хмонг (ағ) Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили абуи адангме албан алман алур амһара аракуан ассам аукан африкаанс ачоли ашағы алман ајмара аҹие аһанта бамана баса (Камерун) баса (Либерија) баск батак (каро) батак (сималунгун) батак (тоба) бауле башгырд бенгал биак бикол бислама болгар бому булу варај везо венда волајта волоф га газах ган гарачы (Македонија) гарачы дили (Болгарыстан) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуарани (боливија) гуахиро гуна гуҹарат гырғыз дамара дајак (нгаҹу) дигорон диола дреһу дуала дхолуо еве едо ембера (катио) ермәни есан естон ефик занде зулу ибан ибанаг ибинда ибо иврит илок инҝилис ирланд исланд исоко испан италјан кабил кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) кореја коса кпелле крио куангали куанјама кјангонде күрд курманҹи (Гафгаз) күрд курманҹи (кирил) күрд сорани ламба латыш ленҹе лингала лози ломве луганда лугбара лунда мазахуа макуа малагаси малај малајалам мам мамбве-лунгу мандјак манинка (шәрги) маратһ масатек (Хуаутла) мајја маҹар мбукушу мегрел менде меру мизо михе миштек (Уахуапан) миштек (Ҝерреро) монгол море моту навахо нага-куки-чин (тиддим) намбја науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга ненгоне нзема нјунгве олу конзо оромо осетин отоми (Мескитал вадиси) паес пангасинан папјаменто (Аруба) папјаменто (Күрасао) пиҹин (Камерун) полјак португал пулар пәнҹаб пәнҹаб (шаһмуһи) руманјо румын рунјанкоре рус рус жест дили руторо санго сапотек (Истм) сапотек (Лачигуири) сарамаккан сарнами свати себуан сена сепеди серб серб (латын) серер сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда сусу тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек ток-писин тораҹа тотонак тохолабал тсва тсонга тумбука түрк түркмән түркмән (кирил) удмурт уичи урду уруунд урһобо ујғур (кирил) фарс фин фон франсыз фрафра харачии (харакуу) хорват хуастек (Сан-Луис-Потоси) чавакано чангана (Зимбабве) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо чуваш шона шуара јао јапон јоруба јунан ҝерзе ҝитонга ҝүрҹү ҹола Һаити креолу Һиндистан жест дили һауса һереро һилигајнон һинд һири-моту әрәб әрәб (Тунис) өзбәк өзбәк (латын)\n«Бир-биринизи һәрарәтлә севин, чүнки мәһәббәт чохлу ҝүнаһын үстүнү өртүр» (1 Бутрус 4:8).\nАилә һәјаты өзү илә јени чәтинликләр ҝәтирир. Бу проблемләр һиссләринизин, мүәјјән шејләрә вә һәјата бахышларынызын мүхтәлифлијиндән ирәли ҝәлә биләр. Јахуд да онлар кәнар вә ҝөзләнилмәз сәбәбләрдән гајнаглана биләр.\nӘлбәттә, һәјатын реаллыгларындан гачмаг инсана асан ҝәлә биләр, анҹаг Мүгәддәс Китаб бизә проблемләримизлә үзләшмәји мәсләһәт ҝөрүр (Мәтта 5:23, 24). Проблемләрин һәллиндә Мүгәддәс Китаб принсипләри ән јахшы көмәкдир.\n1 ПРОБЛЕМИ МҮЗАКИРӘ ЕДИН\nМҮГӘДДӘС КИТАБ ДЕЈИР: «Данышмағын өз вахты [вар]» (Ваиз 3:1, 7). Проблеми мүзакирә етмәк үчүн вахт ајырын. Мәсәлә илә бағлы һиссләринизи вә дүшүндүкләринизи сәмими олараг һәјат јолдашынызла бөлүшүн. Она һәмишә «һәгигәти сөјләјин» (Ефеслиләрә 4:25). Һирсиниздән алышыб-јансаныз белә, һиссләринизи ҹиловлајын. Һәлим ҹаваб вермәк көзүн үстүнә су төкмәк кимидир (Мәсәлләр 15:4; 26:20).\nҺәтта нә иләсә разылашмајанда белә ҝүзәштә ҝетмәји баҹарын, һәјат јолдашыныза мәһәббәт вә һөрмәт ҝөстәрмәји унутмајын (Колослулара 4:6). Проблеми мүмкүн гәдәр тез һәлл етмәјә чалышын, ағзыныза су алыб отурмајын (Ефеслиләрә 4:26).\nПроблеми мүзакирә етмәк үчүн мүнасиб вахт сечин\nҺәјат јолдашыныз данышанда сөзүнү кәсмәјин. Нөвбә сизә дә чатаҹаг\n2 ДИГГӘТЛӘ ГУЛАГ АСЫН ВӘ БАША ДҮШМӘЈӘ ЧАЛЫШЫН\nМҮГӘДДӘС КИТАБ ДЕЈИР: «Бир-биринизә нәвазишлә гардашлыг мәһәббәти бәсләјин. Һөрмәт ҝөстәрмәкдә бир-биринизи габаглајын» (Ромалылара 12:10). Неҹә гулаг асмағыныз олдугҹа ваҹибдир. Һәјат јолдашынызын нөгтеји-нәзәрини баша дүшмәјә, ејни заманда да дәрдинә шәрик олмаға вә тәвазөкарлыг ҝөстәрмәјә чалышын (1 Бутрус 3:8; Јагуб 1:19). Јаландан өзүнүзү динләјирмиш кими ҝөстәрмәјин. Мүмкүнсә, әлиниздәки иши бир кәнара гојуб һәјат јолдашыныза диггәтлә гулаг асын, јахуд да јаранан проблеми даһа сонра мүзакирә едиб-едә билмәјәҹәјинизи сорушун. Әҝәр рәгиб јох, бир команданын үзвү олдуғунузу јадда сахласаныз: «Күсәјән олма», — принсипинә әмәл етмәк асан олаҹаг (Ваиз 7:9).\nҺәјат јолдашынызын дедикләри хошунуза ҝәлмәсә дә, она гулаг асын\nДејилән сөзләрин архасында нә дурдуғуну анламаға чалышын. Һәјат јолдашынызын мимикасына, жестләринә вә сәс тонуна диггәт јетирин\n3 ВЕРДИЈИНИЗ ГӘРАРЛАРА УЈҒУН ДАВРАНЫН\nМҮГӘДДӘС КИТАБ ДЕЈИР: «Һәр зәһмәтдә фајда вар, бош-бош сөһбәтләр исә инсаны еһтијаҹа салар» (Мәсәлләр 14:23). Проблеми неҹә һәлл етмәклә бағлы разылыға ҝәлмәк кифајәт дејил. Һәр икиниз дә вердијиниз гәрара ујғун давранмалысыныз. Бунун үчүн чохлу ҝүҹ сәрф етсәниз дә, буна дәјәр (Мәсәлләр 10:4). Әҝәр бир команда кими чијин-чијинә чалышсаныз, «[чәкдијиниз] зәһмәтин мүкафаты ҝөзәл олаҹаг» (Ваиз 4:9).\nПроблемин һәлли үчүн һәр биринизин ајры-ајрылыгда нә етмәли олдуғуна гәрар верин\nВахташыры олараг нәләрә наил олдуғунузу нәзәрдән кечирин\nНикаһынызын мөһкәм вә хошбәхт, јахуд зәиф вә бәдбәхт олмасы һәр икиниздән асылыдыр (Мәсәлләр 24:3). Кечмиши унудуб, ҝәләҹәјә бахын (Мәсәлләр 17:9). Әлбир олуб Мүгәддәс Китаб принсипләрини тәтбиг етмәклә истәнилән проблемин өһдәсиндән ҝәлмәк олар.\nҺәјат јолдашымла, илк нөвбәдә, һансы проблеми һәлл етмәлијик?\nҺәјат јолдашымын бу вә ја диҝәр проблемә неҹә јанашдығыны баша дүшмәкдә мәнә нә көмәк едәр?\nӘҝәр јаралајыҹы сөзләр мүнасибәтләринизә хәләл ҝәтирибсә, нә едә биләрсиниз?


Q=18	C=3	SS=3	LS=12	PS=6	DC=0	LC=0	SD=0	BS=1	G0=32	G1=19	G2=14	DLID=az_RU	BODY=Лука 18 | Онлајн Мүгәддәс Китаб | Јени дүнја тәрҹүмәси\nИсрар едән дул гадын мәсәли (1—8)\nФәриси вә верҝијыған (9—14)\nИса вә ушаглар (15—17)\nВарлы рәһбәрин суалы (18—30)\nИса өләҹәјини јенә хәбәр верир (31—34)\nКор диләнчинин ҝөзләри ачылыр (35—43)\n18 Сонра Иса һәмишә дуа етмәјин вә руһдан дүшмәмәјин ваҹиблији барәсиндә онлара бир мәсәл чәкди:+ 2 «Бир шәһәрдә Аллаһдан горхмајан вә инсанлары сајмајан бир һаким варды. 3 Орада һәмчинин бир дул гадын да јашајырды. Бу гадын даима һакимин јанына ҝедиб: “Мәнимлә рәгибимин ишинә бах, мәним үчүн әдаләти бәргәрар ет”, — дејирди. 4 Һаким бир мүддәт она көмәк етмәди, амма сонрадан өз-өзүнә деди: “Дүздүр, Аллаһдан горхмурам, инсанлары да сајмырам, 5 амма бу дул гадынын ҝәлиб-ҝетмәји мәни лап боғаза јығды. Ҝәрәк онун үчүн әдаләти бәргәрар едим ки, даһа ҝәлиб баш-бејними апармасын”».+ 6 Аға деди: «Ҝөрүрсүнүз, һагг-наһаг танымајан һаким нә деди?! 7 Әҝәр о, белә етдисә, мәҝәр сәбирли Аллаһ+ Ондан ҝеҹә-ҝүндүз имдад диләјән сечилмишләри үчүн әдаләти бәрпа етмәјәҹәк?+ 8 Буну билин ки, Аллаһ тез бир заманда онлар үчүн әдаләти бәрпа едәҹәк. Бәс ҝөрәсән, инсан Оғлу ҝәләндә јер үзүндә белә иман тапаҹаг?» 9 Өзүнү салеһ сајыб башгаларыны һеч сајан адамлар үчүн Иса бу мәсәли чәкди: 10 «Ики адам дуа етмәк үчүн мәбәдә ҝирди. Онлардан бири фәриси, диҝәри верҝијыған иди. 11 Фәриси ајаг үстә дуруб үрәјиндә белә дуа етди: “Шүкүр Сәнә, Илаһи! Мән башгалары кими сојғунчу, һагсыз, зинакар дејиләм. Нә дә бу верҝијығанын тајы дејиләм. 12 Һәфтәдә ики дәфә оруҹуму тутурам, әлдә етдијим һәр шејин онда бирини верирәм”.+ 13 Верҝијыған исә узагда дуруб ҝөзләрини дә ҝөјә галдырмаға ҹүрәт етмирди, амма синәсинә вуруб дејирди: “Ја Аллаһ, мән ҝүнаһкара рәһмин ҝәлсин”.+ 14 Буну билин ки, бу адам фәрисидән даһа салеһ сајылараг евинә ҝетди.+ Чүнки өзүнү јүксәлдән алчалдылаҹаг, өзүнү алчалдан исә јүксәлдиләҹәк».+ 15 Ҹамаат өз көрпәләрини Исанын јанына ҝәтирирди ки, Иса онлара тохунсун. Шаҝирдләр исә онлары данлајырды.+ 16 Амма Иса ушаглары јанына чағырды вә деди: «Гојун ушаглар јаныма ҝәлсин, онлара мане олмајын, чүнки Аллаһын Падшаһлығы беләләринә мәхсусдур.+ 17 Билин вә аҝаһ олун: Аллаһын Падшаһлығыны балаҹа ушаг кими гәбул етмәјән әсла ора ҝирмәјәҹәк».+ 18 Рәһбәрләрдән бири ондан сорушду: «Ҝөзәл Устад, әбәди һәјаты алмаг үчүн мән нә етмәлијәм?»+ 19 Иса она деди: «Мәни нијә белә адландырырсан? Аллаһдан башга ҝөзәл Варлыг јохдур.+ 20 Сән ки “зина етмә+, адам өлдүрмә+, оғурлуг етмә+, јалан шаһидлик етмә+, атана вә анана һөрмәт ет+” әмрләрини билирсән». 21 О адам ҹаваб верди: «Бүтүн бунлара та ушаглыгдан әмәл едирәм». 22 Иса она гулаг асыб деди: «Амма бир шеј дә етмәлисән. Нәјин варса, сат, касыблара пајла. Онда ҝөјдә хәзинән олаҹаг. Сонра мәним ардымҹа ҝәл».+ 23 О, буну ешидәндә бәрк кәдәрләнди, чүнки чох варлы иди.+ 24 Иса она бахыб деди: «Пуллу адамлара Аллаһын Падшаһлығына ҝирмәк неҹә дә чәтин олаҹаг!+ 25 Дәвәнин ијнә дешијиндән кечмәси варлы адамын Аллаһын Падшаһлығына ҝирмәсиндән даһа асандыр».+ 26 Бу сөзләри ешидәнләр сорушдулар: «Бәс онда ким хилас ола биләр?»+ 27 Иса ҹаваб верди: «Инсан үчүн мүмкүн олмајан шеј Аллаһ үчүн мүмкүндүр».+ 28 Онда Бутрус деди: «Бах, нәјимиз вардыса гојуб сәнин ардынҹа ҝәлдик».+ 29 Иса онлара деди: «Әмин олун, Аллаһын Падшаһлығы уғрунда евини, арвадыны, гардашларыны, валидејнләрини вә ушагларыны гојуб ҝәлән+ 30 бу дөврдә әвәзини артыгламасы илә алаҹаг, ҝәләҹәкдә исә әбәди һәјата говушаҹаг».+ 31 Сонра Иса он ики һәварисини кәнара чәкиб онлара деди: «Инди Јерусәлимә ҝедирик. Пејғәмбәрләрин инсан Оғлуна аид јаздыглары һәр шеј јеринә јетәҹәк.+ 32 Мәсәлән, о, башга халглардан олан адамларын әлинә вериләҹәк.+ Ону лаға гојаҹаглар+, тәһгир едәҹәкләр+, үзүнә түпүрәҹәкләр. 33 Ону гамчы илә дөјәҹәк, сонра өлдүрәҹәкләр,+ амма о, үчүнҹү ҝүн дириләҹәк».+ 34 Анҹаг шаҝирдләр бу сөзләрдән бир шеј баша дүшмәдиләр, чүнки бунларын мәнасы онлардан ҝизләдилмишди, буна ҝөрә дә онун дедикләрини дәрк етмәдиләр. 35 Иса Әриһаја јахынлашанда јолун гырағында бир кор диләнчи отурмушду.+ 36 О, јолдан чохлу адамын кечдијини ешидәндә нә баш вердијини сорушду. 37 Она дедиләр: «Нәсрани Иса кечир!» 38 Кор буну ешидәндә гышгырды: «Еј Давуд Оғлу Иса, мәнә рәһм ет!» 39 Габагда ҝедәнләр тәпинәрәк ону сусдурмаға чалышдылар, амма о, даһа да бәркдән гышгырмаға башлады: «Давуд Оғлу, мәнә рәһм ет!» 40 Иса ајаг сахлады вә әмр етди ки, о адамы јанына ҝәтирсинләр. О јахынлашанда Иса сорушду: 41 «Нә истәјирсән? Сәнин үчүн нә едим?» О ҹаваб верди: «Аға, ҝөзләримә шәфа вер». 42 Иса она деди: «Гој ҝөзләрин ҝөрсүн, иманын сәни сағалтды».+ 43 Һәмин андаҹа о адамын ҝөзләри ачылды вә о, Аллаһа алгыш охуја-охуја Исанын ардынҹа ҝетди.+ Буну ҝөрән ҹамаат да Аллаһа алгыш охуду.+


Q=10	C=3	SS=3	LS=6	PS=3	DC=0	LC=0	SD=0	BS=1	G0=23	G1=15	G2=11	DLID=az_RU	BODY=Мәсиһчиләрә ҹәназәни јандырмаг ҹаиздирми? Ҹәназәни јандырмаг Мүгәддәс Китаба әсасланыр? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Раратонга Самоа Таити Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни ермәни (гәрб) естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кимбунду кинјаруанда кирунди кичуа (Имбабура) кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nМәсиһчиләрә ҹәназәни јандырмаг ҹаиздирми?\nМүгәддәс Јазыларда ҹәназәни јандырмағын сәһв олмасы илә бағлы һеч нә дејилмир.\nАллаһын Кәламында инсанын ҹәсәдинин вә ја сүмүкләринин јандырылмасына даир һадисәләр гәләмә алыныб (Јешуа 7:25; 2 Салн. 34:4, 5). Ола билсин, һәмин адам басдырылмаға лајиг ҝөрүлмүрдү. Лакин мејитин јандырылмасы һәмишә бу нијјәтдән ирәли ҝәләрәк едилмәјиб.\nБуну Шаул падшаһ вә үч оғлу өлән заман баш верән һадисәдән ҝөрмәк олар. Онларын дөрдү дә филиштлиләрлә дөјүшдә өлдүрүлмүшдү. Шаулун оғулларындан бири Давудун ҹан досту олан Јонатан иди. Јавеш-Ҝилеадда јашајан ҹәсур исраиллиләр баш верәнләрдән хәбәр тутанда ҝедиб ҹәсәдин дөрдүнү дә ҝәтирдиләр вә онлары јандырыб сүмүкләрини басдырдылар. Сонрадан Давуд һәмин исраиллиләри бу һәрәкәтләринә ҝөрә тәрифләди (1 Шам. 31:2, 8—13; 2 Шам. 2:4—6).\nМүгәддәс Китабда өләнләр үчүн дирилмә үмиди олдуғу дејилир: Аллаһ һәмин инсаны јенидән һәјата гајтараҹаг. Буна ҝөрә дә өлән инсанын јандырылыб-јандырылмамасындан асылы олмајараг, Јеһова ону јени бәдәндә һәјата гајтармаға гадирдир. Падшаһ Навуходоносорун әмрилә өлдүрүлмәк үчүн гызмар собаја атылан үч иманлы ибрани зәррә гәдәр дә шүбһә етмирди ки, одда јансалар да, Аллаһ онлары дирилтмәјә гадирдир (Дан. 3:16—18). Буну һәмчинин насист ишҝәнҹә дүшәрҝәләриндә өлдүрүлүб сонра исә јандырылан Јеһованын садиг хидмәтчиләринә дә аид етмәк олар. Јеһованын бир чох садиг хидмәтчиләри партлајыш вә ја һансыса һадисә заманы тамамилә јох олублар. Бунунла белә, онлар мүтләг дирилдиләҹәкләр (Вәһј 20:13).\nӨлән инсаны дирилтмәк үчүн Јеһоваја онун әввәлки бәдәнини тәзәдән јығмаг лазым дејил. Буну Аллаһын мәсһ олунмуш мәсиһчиләри ҝөјләр һәјатына дирилтмәсиндән ҝөрә биләрик. «Руһани варлыг кими дирилди»лән Иса кими, мәсһ олунмушлар да әввәлки шәхсијјәтдә, лакин руһани бәдәндә дирилирләр. Әввәлки физики бәдәнләри онларла бирҝә ҝөјә ҝетмир (1 Пет. 3:18; 1 Кор. 15:42—53; 1 Јәһ. 3:2).\nБиз дирилмәјә ҹәназәнин јандырылыб-јандырылмамасына әсасән јох, Аллаһын дирилтмәјә гадир олдуғуна вә вәдләрини јеринә јетирмәк истәдијинә иман етдијимиз үчүн үмид едирик (Һәв. иш. 24:15). Дүздүр, ола билсин, биз Аллаһын кечмишдә инсанлары мөҹүзәви шәкилдә неҹә дирилтдијини вә буну ҝәләҹәкдә неҹә едәҹәјини там дәрк етмирик. Анҹаг биз Јеһоваја там ҝүвәнирик. Чүнки О, Исаны дирилтмәклә «зәманәт вериб» (Һәв. иш. 17:31; Лука 24:2, 3).\nЈахшы олар ки, мәсиһчиләр ҹәназә илә нә едәҹәкләринә гәрар верәркән иҹтимаи гајдалары, ҹамаатын фикрини вә гануни тәләбләри нәзәрә алсынлар (2 Кор. 6:3, 4). Демәли, өлән инсанын ҹәназәсини јандырыб-јандырмамаг онун өзүнүн вә ја аиләсинин гәрарыдыр.


Q=8	C=4	SS=1	LS=4	PS=0	DC=0	LC=0	SD=0	BS=4	G0=189	G1=162	G2=88	DLID=az_RU	BODY=Јеһованы шәрәфләндирән јардым иши | Аллаһын Падшаһлығы\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Нидерланд Норвеч Самоа Сејшел креолу Таити Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бикол бислама болгар варај венда волајта га газах ган гуарани гырғыз дреһу еве ермәни естон ефик зулу ибо иврит илок инҝилис исланд исоко испан италјан каонде каталан кечуа (Ајакучо) кечуа (Боливија) кечуа (Куско) киконго кикујју килуба кимбунду кинјаруанда кирунди кисонге кореја коса куангали куанјама латыш лингала лувале лунда макуа малагаси малај малајалам мајја маҹар море ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго сапотек (Истм) свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи татар тви телугу тетела тив тигре тотонак тсва тсонга тумбука түрк түркмән умбунду фин фон франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һауса һереро һилигајнон һинд әрәб\nЈеһованы шәрәфләндирән јардым иши\nТәбии фәлакәтләр заманы әмәлдә ҝөрүнән мәсиһчи мәһәббәти\n1, 2. а) Јәһудијјәдәки мәсиһчиләр һансы чәтинликлә үзләшмишдиләр? б) Јәһудијјәдә јашајан мәсиһчиләрә һәмиманлылары тәрәфиндән неҹә мәһәббәт ҝөстәрилмишди?\nЕРАМЫЗЫН тәхминән 46-ҹы илидир. Јәһудијјәдә аҹлыг һөкм сүрүр. Әрзаг од гијмәтинә олдуғундан јәһуди мәсиһчиләрин аз да олса тахыл алмаға имканлары јохдур. Онлар аҹындан өлүрләр. Лакин гыса бир заманда Јеһова онлара елә бир јолла көмәк әли узадыр ки, әввәлләр Мәсиһин һеч бир шаҝирди бу ҹүр көмәк ҝөрмәмишди. Бәс нә баш вермишди?\n2 Шәфгәт һиссиндән ирәли ҝәләрәк Антакја вә Суријадакы јәһуди вә гејри-јәһуди мәсиһчиләр Јерусәлимдә вә Јәһудијјәдә әзијјәт чәкән јәһуди мәсиһчиләр үчүн јардым топлајыр. Сонра исә өз араларындан ики нәфәр мәсул гардашы — Шаул вә Барнәбаны сечирләр ки, бу јардымы Јерусәлимдәки јығынҹағын ағсаггалларына чатдырсынлар. (Һәвариләрин ишләри 11:27—30; 12:25 ајәләрини охујун.) Тәсәввүр едирсиниз, Антакјадакы баҹы-гардашларын бу ҹүр мәһәббәт ҝөстәрмәси Јәһудијјәдә еһтијаҹ ичиндә олан мәсиһчиләрә неҹә тәсир етмишди?!\n3. а) Мүасир дөврдә Аллаһын халгы Антакјадакы еркән мәсиһчиләрин нүмунәсини неҹә изләјирләр? Нүмунә чәкин. (Һәмчинин « Бизим ҝүнләрдә бөјүк мигјасда ҝөрүлән илк јардым иши» адлы чәрчивәјә бахын.) б) Биз бу фәсилдә һансы суаллары арашдыраҹағыг?\n3 Ерамызын биринҹи әсриндә баш вермиш бу һадисә мәсиһчиләрин бир әразидән диҝәр әразијә һәмиманлыларына јардым ҝөндәрмәләри барәдә гејдә алынмыш илк һадисәдир. Бу ҝүн биз Антакјадакы баҹы-гардашларын нүмунәсини изләјирик. Башга әразидә гардашларымызын тәбии фәлакәтләрдән вә ја чәтинликләрдән әзијјәт чәкдијини биләндә биз онларын көмәјинә чатырыг *. Тәбии фәлакәтләрдән әзијјәт чәкәнләрә јардым ҝөстәрмәјин хидмәтимизин диҝәр саһәләри илә неҹә әлагәли олдуғуну баша дүшмәк үчүн ҝәлин бу ишлә бағлы үч суалы нәзәрдән кечирәк. Нәјә ҝөрә јардым ҝөстәрмәк ишинә хидмәтимиз кими бахырыг? Јардым ҝөстәрмәкдә мәгсәд нәдир? Вә бу бизә һансы хејир-дуалары ҝәтирир?\nНәјә ҝөрә јардым иши мүгәддәс хидмәтдир?\n4. Мәсиһчи хидмәти илә бағлы Булус коринфлиләрә нә јазмышды?\n4 Һәвари Булус коринфлиләрә јаздығы икинҹи мәктубунда мәсиһчиләрин хидмәтинин ики саһәсини вурғуламышды. Булус бу мәктубу мәсһ олунмуш мәсиһчиләрә үнванласа да, бу ҝүн һәмин сөзләр Мәсиһин јер үзүндә јашамаг үмидинә малик олан давамчыларына да аиддир (Јәһја 10:16). Хидмәтимизин бир саһәси «барышыг [хидмәти]», јәни тәблиғ етмәк вә тәлим вермәк ишидир (2 Кор. 5:18—20; 1 Тим. 2:3—6). Диҝәр саһәси исә һәмиманлыларымызын хејринә хидмәт етмәјимиздир. Булус буну «мүгәддәсләрә јардым [иши]» адландырыр (2 Кор. 8:4). «Барышыг [хидмәти]» вә «јардым [иши]» ифадәләриндә истифадә олунан һәм «хидмәт», һәм дә «иш» сөзү јунанҹа диакониа сөзүнүн тәрҹүмәсидир. Бу нәјә ҝөрә белә әһәмијјәтлидир?\n5. Булусун јардым етмәк ишини хидмәт адландырмасы нәји ҝөстәрир?\n5 Булус һәр ики иш үчүн ејни јунан сөзүндән истифадә етмәклә јардым ишинин мәсиһчи јығынҹағында һәјата кечирилән хидмәт нөвү олдуғуну ҝөстәрир. О, бундан бир аз әввәл демишди: «Хидмәт нөвләри дә мүхтәлифдир, амма Аға бирдир. Фәалијјәтләр дә мүхтәлифдир... Бүтүн бу ишләри һәјата кечирән ејни мүгәддәс руһдур» (1 Кор. 12:4—6, 11). Әслиндә, Булус јығынҹагда ҝөрүлән мүхтәлиф хидмәт нөвләрини «мүгәддәс [хидмәтлә]» әлагәләндирир * (Ром. 12:1, 6—8, һаш.). Буна ҝөрә дә онун нәјә ҝөрә вахтынын бир һиссәсини «мүгәддәсләрә хидмәт [етмәјә]» ајырмасы тәәҹҹүблү дејил (Ром. 15:25, 26).\n6. а) Булусун изаһатына әсасән, нәјә ҝөрә јардым етмәк ибадәтимизин бир һиссәсидир? б) Јардым ишини дүнја мигјасында неҹә һәјата кечирдијимизи тәсвир един. (214 вә 215-ҹи сәһифәләрдәки « Тәбии фәлакәтләр баш верәндә» адлы чәрчивәјә бахын.)\n6 Булус Коринфдәки мәсиһчиләрә нәјә ҝөрә јардым ишинин хидмәтләринин вә Јеһоваја ибадәтләринин бир һиссәси олдуғуну ҝөрмәјә көмәк етди. Ҝәлин онун неҹә мүлаһизә јүрүтдүјүнә диггәт јетирәк. Јардым ишиндә иштирак едән мәсиһчиләр «Мәсиһ һаггындакы хош хәбәрә табе [олурлар]» (2 Кор. 9:13). Онлар Мәсиһин тәлимләринә әмәл етмәк истәјиндән ирәли ҝәләрәк һәмиманлыларына көмәк едирләр. Онларын баҹы-гардашлар үчүн ҝөрдүкләри ишләр исә, Булусун сөзләринә әсасән, «Аллаһын... һәдсиз [лүтфүнүн]» тәзаһүрүдүр (2 Кор. 9:14; 1 Бут. 4:10). Буна ҝөрә дә јардым иши дә дахил олмагла, еһтијаҹ ичиндә олан баҹы-гардашларымыза хидмәтлә бағлы «Ҝөзәтчи гүлләси» журналынын 1975-ҹи ил 1 декабр сајында бирбаша дејилирди: «Ҝәлин Јеһова Аллаһын вә Иса Мәсиһин хидмәтин бу нөвүнә хүсуси дәјәр вердикләринә һеч вахт шүбһә етмәјәк». Бәли, јардым етмәк иши мүгәддәс хидмәтин ваҹиб бир һиссәсидир (Ром. 12:1, 7; 2 Кор. 8:7; Ибр. 13:16).\nЈардым етмәјимизин конкрет мәгсәди вар\n7, 8. Јардым ишимизин биринҹи мәгсәди нәдир? Изаһ един.\n7 Јардым ишимизин мәгсәди нәдир? Булус бу суалы коринфлиләрә јаздығы икинҹи мәктубунда ҹавабландырыр. (2 Коринфлиләрә 9:11—15 ајәләрини охујун.) О, бу ајәләрдә јардым иши илә наил олдуғумуз үч әсас мәгсәди вурғулајыр. Ҝәлин бунлара бир-бир нәзәр салаг.\n8 Биринҹиси, етдијимиз јардым Јеһова Аллаһа иззәт ҝәтирир. Диггәт јетирәк ки, јухарыда ҝәтирилән беш ајәдә Булус өз гардашларынын диггәтини тез-тез Јеһова Аллаһа јөнәлдир. Һәвари онлара «Аллаһа шүкран» етмәк барәдә хатырладыр (11 вә 12-ҹи ајә). О вурғулајыр ки, јардым ҝөстәрилән мәсиһчиләр «Аллаһы мәдһ [етмәјә]» вә ҝөстәрдији «һәдсиз лүтф»ә ҝөрә Она һәмд етмәјә тәшвиг олунурлар (13 вә 14-ҹү ајә). Булус сонда јардым иши илә бағлы хидмәт барәдә сөһбәтинә: «Аллаһа шүкүрләр олсун!» — сөзләри илә јекун вурур (15-ҹи ајә; 1 Бут. 4:11).\n9. Јардым иши инсанларын бизә олан мүнасибәтини неҹә дәјишә биләр? Нүмунә чәкин.\n9 Булус кими, Аллаһын мүасир хидмәтчиләри дә јардым ишинә Јеһоваја иззәт ҝәтирмәк вә Онун тәлимләрини бәзәмәк имканы кими бахырлар (1 Кор. 10:31; Тит. 2:10). Һәгигәтән дә, јардым етмәк иши Јеһова вә Онун Шаһидләри һаггындакы мәнфи фикирләри дәјишмәкдә ваҹиб рол ојнајыр. Бир нүмунәјә нәзәр салаг: гасырға баш вермиш әразидә јашајан бир гадын гапысына: «Хаһиш олунур Јеһованын Шаһидләри нараһат етмәсинләр», — сөзләри јазылмыш лөвһә асмышды. Бир ҝүн о, көнүллүләрин гаршыдакы күчәдә дағылмыш бир еви бәрпа етдикләрини ҝөрдү. Бир нечә ҝүн бу меһрибан ишчиләри мүшаһидә етдикдән сонра ҝедиб онларын ким олдугларыны сорушду. Бу көнүллүләрин Јеһованын Шаһидләри олдугларыны биләндә гадын чох тәәҹҹүбләнди. О деди: «Мән неҹә дә јанылмышам». Бундан сонра о, гапынын үстүндәки лөвһәни ҝөтүрдү.\n10, 11. а) Јардым етмәк ишинин икинҹи мәгсәдинә наил олдуғумузу һансы нүмунәләр ҝөстәрир? б) Һансы нәшр јардым иши илә мәшғул оланлара көмәк едир? (« Көнүллүләрә көмәк» адлы чәрчивәјә бахын.)\n10 Икинҹиси, јардым иши һәмиманлыларымызын «еһтијаҹларыны там [өдәјир]» (2 Кор. 9:12а). Фәлакәт баш верән заман биз баҹы-гардашларымызын ән зәрури еһтијаҹларыны өдәмәјә вә онларын дәрдләрини јүнҝүлләшдирмәјә тәләсирик. Чүнки мәсиһчи јығынҹағынын үзвләри бир бәдәндирләр вә «бәдәнин бир үзвү әзијјәт чәкирсә, онунла бирликдә бүтүн үзвләр дә әзијјәт чәкир» (1 Кор. 12:20, 26). Бу ҝүн мәһәббәт вә шәфгәт һиссиндән ирәли ҝәләрәк бир чох баҹы-гардашлар әлләриндәки иши јарымчыг гојараг өз аләтләрини ҝөтүрүб тәбии фәлакәт зонасындакы һәмиманлыларынын көмәјинә ҝедирләр (Јаг. 2:15, 16). Мәсәлән, 2011-ҹи илдә Јапонијада баш вермиш сунамидән сонра Бирләшмиш Штатлардакы филиал АБШ-дакы Реҝионал тикинти комитәләринә мәктуб ҝөндәриб дағылмыш Падшаһлыг залларыны бәрпа етмәк үчүн Јапонијаја «бир нечә тәҹрүбәли гардаш» ҝөндәриб-ҝөндәрә билмәјәҹәкләрини сорушду. Гардашлар бу хаһишә неҹә һај вердиләр? «Һеч белә нәтиҹә ҝөзләмирдик», — дејә Бирләшмиш Штатларын филиалы хәбәр верир. Бир нечә һәфтәнин ичиндә көмәк етмәк истәјәнләрин сајы 600-ә чатды вә онлар өз һесабларына Јапонијаја ҝетмәјә разы олдулар. Хариҹдән ҝәлән көнүллүдән ора ҝәлмәјә ону нәјин тәшвиг етдијини сорушанда о белә демишди: «Јапонијадакы гардашларла биз бир бәдәнин үзвләријик. Онларын дәрди бизим дәрдимиздир». Фәдакар мәһәббәт көнүллү ишчиләри, бәзән тәһлүкәли олса белә, һәмиманлыларына көмәк етмәјә тәшвиг едир * (1 Јәһ. 3:16).\nИсвечрә, 1946-ҹы ил\nБИЗИМ ҜҮНЛӘРДӘ БӨЈҮК МИГЈАСДА ҜӨСТӘРИЛӘН ИЛК ЈАРДЫМ ИШИ\nАВРОПАДА Икинҹи Дүнја мүһарибәсинин битмәсиндән ҹәми бир нечә ај сонра, 1945-ҹи илин сентјабрында Норр гардаш «мәркәзи Авропада еһтијаҹы олан гардашлара мадди јардым» ҝөндәрмәк үчүн ҝенишмигјаслы програмын башладығыны елан етди.\nЕландан ҹәми бир нечә һәфтә сонра Канадада, Бирләшмиш Штатларда вә диҝәр өлкәләрдә олан Јеһованын Шаһидләри палтар вә гида топламаға вә габлашдырмаға башладылар. 1946-ҹы илин јанварындан етибарән Алманијаја, Австријаја, Белчикаја, Болгарыстана, Бөјүк Британијаја, Чинә, Чехословакијаја, Данимаркаја, Финландијаја, Филиппинә, Франсаја, Италијаја, Маҹарыстана, Нидерланда, Норвечә, Полшаја, Румынијаја вә Јунаныстана јардым ҝөндәрилди.\nЈардым програмы бунунла битмәди. Һуманитар јардым иши ики ил јарым әрзиндә давам етди. Һәмин вахт әрзиндә тәхминән 85 000 баҹы-гардаш мүһарибәдән әзијјәт чәкән һәмиманлыларына 300 000 килограма јахын әрзаг, 450 000 килограм палтар вә 124 000 ҹүтдән чох ајаггабы ҝөндәрди. Бу кампанија 1948-ҹи илин августунда јекунлашды. 1949-ҹу илдә «Ҝөзәтчи гүлләси»ндә дејилмишди: «Сөзсүз ки, бу, гардашлыг мәһәббәтинин ајдын тәзаһүрү иди. Биз әминик ки, бүтүн гардашларымыз буну Рәббин ады наминә етдиләр ки, онларын мадди јардымы сајәсиндә диҝәрләри һәгиги ибадәтә бағлы гала билсин. Беләҹә онлар гардашларына хидмәт етмәји өзләринә бөјүк шәрәф билирдиләр». Бәли, бу кампанија Јеһоваја шәрәф ҝәтирди, онун баҹы-гардашлара бөјүк көмәји дәјди вә үмумдүнја гардашлыг арасында бирлији мөһкәмләндирди.\n11 Ҝөстәрилән јардымы Јеһованын Шаһиди олмајан инсанлар да гијмәтләндирир. Мәсәлән, 2013-ҹү илдә Арканзасда (АБШ) баш верән тәбии фәлакәтдән сонра бир гәзетдә Јеһованын Шаһиди олан көнүллүләрин дәрһал һәрәкәтә кечмәси барәдә белә сөзләр јазылмышды: «Јеһованын Шаһидләри көнүллүләрин ишини елә јахшы тәшкил едирләр ки, онлар тәбии фәлакәтләр заманы дәрһал һәрәкәтә кечәрәк мәһарәтлә вә еффектив шәкилдә ишләринин өһдәсиндән ҝәлирләр». Һәгигәтән дә, һәвари Булусун дедији кими, бизим ҝөстәрдијимиз көмәклик баҹы-гардашларымызын еһтијаҹларыны там өдәјир.\n12-14. а) Нәјә ҝөрә јардым ишимизин үчүнҹү мәгсәди олдугҹа ваҹибдир? б) Һансы сөзләр даим руһани ишләрлә мәшғул олмағын ваҹиблијини вурғулајыр?\n12 Үчүнҹүсү, биз тәбии фәлакәтдән әзијјәт чәкәнләрә руһани ишләрини саһмана салмаға көмәк едирик. Бу нәјә ҝөрә ваҹибдир? Булус гејд етмишди ки, јардым аланлар Аллаһа бол-бол шүкүрләр етмәјә тәшвиг олунурлар (2 Кор. 9:12б). Тәбии фәлакәтдән әзијјәт чәкәнләрин Јеһоваја миннәтдарлыгларыны билдирмәләринин ән јахшы јолу мүмкүн гәдәр тез бир заманда руһани ишләрини саһмана салмагдыр (Филип. 1:10). 1945-ҹи илдә «Ҝөзәтчи гүлләси»ндә дејилирди: «Булус ианә јығмаг ишини дәстәкләјирди,.. чүнки бунун сајәсиндә еһтијаҹы олан... мәсиһчи баҹы-гардашлар мүәјјән мадди јардым ала вә Јеһова һаггында даһа сәрбәст вә шөвглә шаһидлик едә биләрдиләр». Бу ҝүн бизим мәгсәдимиз дә дәјишмәз олараг галыр. Јенидән тәблиғ фәалијјәтинә башламагла гардашларымыз тәкҹә тәбии фәлакәтдән әзијјәт чәкән јахынларыны јох, һәм дә өзләрини мөһкәмләндирмиш олурлар. (2 Коринфлиләрә 1:3, 4 ајәләрини охујун.)\n13 Ҝәлин алдыглары көмәк сајәсиндә хидмәтләрини бәрпа етмиш вә јенидән руһән мөһкәмләнмиш бәзи баҹы-гардашларын шәрһләрини охујаг. Бир гардаш бөлүшүр: «Хидмәтдә олмаг аиләмиз үчүн әсил хејир-дуа иди. Башгаларына тәсәлли вермәјә чалышанда, аз да олса, дәрд-сәримизи унудурдуг». Бир баҹы дејир: «Руһани ишләрлә мәшғул оланда диггәтим әтрафымда баш верән гарма-гарышыглыгдан јајынырды. Өзүмү тәһлүкәсизликдә һисс едирдим». Башга бир баҹы исә белә дејир: «Бир чох шејләр биздән асылы олмаса да, хидмәтдә олмаг аиләмизә дүзҝүн истигамәт верирди. Јени дүнја илә бағлы үмидимизи башгалары илә бөлүшәндә һәр шејин јениләшәҹәјинә әминлијимиз артырды».\n14 Тәбии фәлакәтләрдән әзијјәт чәкән һәмиманлыларымызын мүмкүн гәдәр тез бәрпа етмәли олдуглары диҝәр руһани фәалијјәт јығынҹагда иштирак етмәкдир. Ҝәлин ҝөрәк 60-а јахын јашы олан Кијоко адлы баҹынын башына нәләр ҝәлиб. Сунамидә әјниндәки палтарындан вә ајаггабысындан башга һәр шејини итирән бу баҹы һәјатына неҹә давам едәҹәјини билмирди. Бир ағсаггал она нөвбәти јығынҹаг ҝөрүшүнү машында кечирәҹәкләрини деди. Кијоко баҹы бөлүшүр: «Ағсаггал, һәјат јолдашы, мән вә башга бир баҹы машында отуруб јығынҹаг ҝөрүшү кечирдик. Ҝөрүш садә шәкилдә кечди, буна бахмајараг, бир мөҹүзә кими, сунаминин хатирәләрини мәндән узаглашдырды. Үрәјимә раһатлыг ҝәлди. Бу ҝөрүш мәнә мәсиһчи үнсијјәтинин нә дәрәҹәдә бөјүк гүввәјә малик олдуғуну ҝөстәрди». Башга бир баҹы тәбии фәлакәтдән сонра ҝетдији јығынҹаг ҝөрүшү барәдә дејир: «Бу ҝөрүшләр мәним үчүн әсил хилас јери олду!» (Ром. 1:11, 12; 12:12).\nЈардым иши әбәди хејир-дуалар ҝәтирир\n15, 16. а) Јардым ишиндә иштирак етмәк Коринфдә вә башга әразиләрдә јашајан мәсиһчиләрә һансы фајданы ҝәтирирди? б) Јардым ишиндә иштирак етмәк бизә һансы хејир-дуалары ҝәтирир?\n15 Һәвари Булус јардым иши барәдә данышаркән һәмчинин коринфлиләрә бу ишдә иштирак етмәјин онлара вә диҝәр мәсиһчиләрә чохлу хејир-дуалар ҝәтирәҹәјини изаһ едәрәк демишди: «Онлар [көмәк алан Јерусәлимдәки јәһуди мәсиһчиләр] Аллаһын сизә ҝөстәрдији һәдсиз лүтфә ҝөрә сиздән өтрү ҝеҹә-ҝүндүз дуа едир, сизи севдикләрини билдирирләр» (2 Кор. 9:14). Бәли, коринфлиләрин сәхавәтлилији Мәсиһин јәһудиләрдән олан давамчыларыны Коринфдән олан јәһуди вә гејри-јәһуди гардашлары үчүн дуа етмәјә тәшвиг етди вә онлара олан мәһәббәтләрини даһа да аловландырды.\n16 «Ҝөзәтчи гүлләси» журналынын 1945-ҹи ил 1 декабр сајында Булусун јардым ишинин ҝәтирдији фајда илә бағлы дедији сөзләри бизим ҝүнләрә тәтбиг олунараг дејилирди: «Мәсиһчиләрин дүнјанын бир һиссәсиндән диҝәр һиссәсинә — еһтијаҹы олан һәмиманлыларына јардым ҝөндәрмәсинин Аллаһын һәср олунмуш халгыны неҹә бирләшдирдијини бир тәсәввүр един!» Бу ҝүн јардым ишиндә иштирак едәнләр буну өз тәҹрүбәләриндән ҝөрүрләр. Дашгын олан әразидә көмәклик ҝөстәрән бир ағсаггал дејир: «Јардым ишиндә иштирак етмәк гардашларла мүнасибәтләрими даһа да мөһкәмләндирди». Һәмиманлыларындан јардым алмыш бир баҹы исә өз миннәтдарлығыны бу сөзләрлә ифадә едир: «Бизим гардашлығымыз јерүзү Ҹәннәтин бир һиссәсидир». (Мәсәлләр 17:17 ајәсини охујун.)\n17. а) Әшија 41:13 ајәсиндәки сөзләри јардым ишинә неҹә тәтбиг етмәк олар? б) Јардым ишинин Јеһоваја неҹә иззәт ҝәтирдијини вә бирлијимизи мөһкәмләндирдијини ҝөстәрән бәзи нүмунәләр чәкин. (Һәмчинин « Бүтүн дүнјада јардым ишиндә иштирак едән көнүллүләр» адлы чәрчивәјә бахын.)\n17 Көнүллүләр тәбии фәлакәтдән әзијјәт чәкән баҹы-гардашларымызын көмәјинә ҝәләндә онлар Аллаһын Әшија пејғәмбәр васитәсилә вердији вәдин һәгигәт олдуғуну хүсусилә һисс едирләр: «Мән, Аллаһын Јеһова сәнин сағ әлиндән тутмушам, сәнә дејирәм: “Горхма! Сәнә көмәк едәҹәјәм”» (Әшј. 41:13). Тәбии фәлакәтдән сонра бир баҹы белә дејир: «Әтрафда баш верән дағынтылара баханда өзүмү лап чарәсиз һисс едирдим, анҹаг Јеһова мәни дарда гојмады. Гардашларын мәнә ҝөстәрдикләри көмәјин нә гәдәр дәјәрли олдуғуну сөзлә ифадә едә билмирәм». Тәбии фәлакәт заманы виран галмыш әразидә хидмәт едән ики ағсаггал јығынҹагларынын адындан јазмышды: «Зәлзәлә чохлу әзаб-әзијјәтә сәбәб олду, анҹаг Јеһова гардашларымыз васитәсилә дадымыза чатды. Әввәлләр биз јардым иши барәдә садәҹә охујурдуг, инди исә бу көмәји һисс едирик».\nБу, онун һәјатына истигамәт верди\nЈАРДЫМ ишиндә иштирак етмәк ҝәнҹ мәсиһчиләрә неҹә тәсир едә биләр? Ҝәлин бу ишдә илк дәфә 18 јашында иштирак едән Питер Ҹонсонун нүмунәсинә бахаг. О хатырлајыр: «Гардашларын неҹә миннәтдар олдугларыны ҝөрмәк мәнә дәрин тәсир бағышлады. Һәмчинин башгаларына хидмәт етмәк мәнә бөјүк севинҹ ҝәтирди. Бу мәним Јеһоваја хидмәт етмәк истәјими даһа да аловландырды». Бундан сонра Питер пионер хидмәтинә башлады, сонра Бејтелдә хидмәт етди, даһа сонра исә Реҝионал тикинти комитәсинин үзвү олду. Питер дејир: «Илк дәфә 1974-ҹү илдә јардым ишләриндә иштирак етмәјим һәјатыма истигамәт верди». Әҝәр ҝәнҹсинизсә, Питерин нүмунәсини изләјә биләрсиниз. Ким билир, бәлкә, јардым ишләриндә иштирак етмәк Јеһоваја хидмәт едә билмәјиниз үчүн сизин дә һәјатыныза истигамәт верди?!\nСиз дә көмәјинизи әсирҝәмәјин!\n18. Әҝәр јардым ишиндә иштирак етмәк истәјирсинизсә, нә едә биләрсиниз? (Һәмчинин « Бу, онун һәјатына истигамәт верди» адлы чәрчивәјә бахын.)\n18 Сиз дә јардым ишинин ҝәтирдији севинҹи дадмаг истәјәрдинизми? Әҝәр беләдирсә, унутмајын ки, бу ишдә иштирак едәнләр чох вахт Падшаһлыг залларынын тикинтисиндә иштирак едәнләрин арасындан сечилир. Буна ҝөрә дә јығынҹағынызын ағсаггалларына әризә долдурмаг истәдијинизи билдирин. Бундан әлавә, јардым ишиндә тәҹрүбәси олан бир ағсаггалын сөзләринә гулаг асмаға дәјәр. О дејир: «Анҹаг Тәбии фәлакәтдән зәрәр чәкәнләрә јардым комитәсиндән рәсми дәвәт алдыгдан сонра һадисә јеринә ҝетмәк олар». Беләҹә, ҝөрдүјүмүз јардым иши низам-интизамла һәјата кечириләҹәк.\n19. Көнүллүләрин хидмәти неҹә сүбут едир ки, биз Мәсиһин әсил давамчыларыјыг?\n19 Һәгигәтән дә, јардым ишиндә иштирак етмәк Мәсиһин «бир-биринизи севин» әмринә табе олмағын ән ҝөзәл јолудур. Бу ҹүр мәһәббәт тәзаһүр етдирмәклә Мәсиһин әсил шаҝирдләри олдуғумузу сүбут едирик (Јәһ. 13:34, 35). Аллаһын Падшаһлығынын садиг тәбәәләринин көмәјинә ҝәлмәклә Јеһоваја иззәт ҝәтирән бу гәдәр көнүллүләрин олмасы, сөзүн әсил мәнасында, бөјүк хејир-дуадыр!\n^ абз. 3 Бу фәсилдә сөһбәт һәмиманлыларымыза ҝөстәрдијимиз јардым ишиндән ҝедир, анҹаг чох вахт бизим ҝөстәрдијимиз бу јардымдан Јеһованын Шаһидләри олмајан инсанлар да фајдаланыр (Гал. 6:10).\n^ абз. 5 Булус диаконос (хидмәтчи) сөзүнү ҹәмдә ишләтмәклә «јығынҹаг [хидмәтчиләрини]» тәсвир етмишди (1 Тим. 3:12).\n^ абз. 10 «Ҝөзәтчи гүлләси» журналынын 1994-ҹү ил 1 нојабр сајынын 23—27 сәһифәләриндә јерләшән «Боснијада олан һәмиманлыларымыза јардым» адлы мәгаләјә (рус.) бахын.\nҜөстәрдијимиз јардым ишинин Јеһоваја мүгәддәс хидмәтимизин бир һиссәси олдуғуну һарадан билирик?\nЈардым ишимизин һансы үч әсас мәгсәди вар?\nЈардым иши һансы әбәди хејир-дуалар ҝәтирир?\nИсанын Јәһја 13:34 ајәсиндәки сөзләри јардым иши илә неҹә әлагәлидир?\nБҮТҮН ДҮНЈАДА ЈАРДЫМ ИШИНДӘ ИШТИРАК ЕДӘН КӨНҮЛЛҮЛӘР\nМӘРКӘЗИ ВӘ ГӘРБИ АФРИКА\n1994-ҹү илдә Руандада тајфа сојгырымында тәхминән 800 000 вә ја даһа чох инсан гәтлә јетирилиб. Бу гырғын нәтиҹәсиндә диҝәр Мәркәзи Африка өлкәләриндә дә иғтишашлар баш галдырдығындан гачгын дүшәрҝәләри ағзынаҹан долду. Белчикадан, Франсадан вә Исвечрәдән олан Јеһованын Шаһидләри фәлакәтлә үзләшмиш һәмиманлыларына тәјјарә илә тәхминән 300 тон палтар, тибби јардым, чадыр, әрзаг вә саирә ҝөндәрди. Бу јардым бир нечә һәфтәнин ичиндә еһтијаҹы олан баҹы-гардашларымыза чатдырылды.\nБундан башга Африкада Франсадан олан он нәфәр һәким вә тибб баҹысы (һамысы Јеһованын Шаһидидир) вәтәндаш мүһарибәси, аҹлыг вә хәстәликләр уҹбатындан әзијјәт чәкән баҹы-гардашларымыза көмәк едир. Өтән ики ил әрзиндә һәмин тибби һејәт 10 000-ә јахын инсаны мүајинәдән кечириб. Онларын ҝөрдүкләри иш Јеһова Аллаһа вә Онун тәшкилатына шәрәф ҝәтирир. Бир тибб баҹысы дејир: «Баҹы-гардашлара көмәк етмәк үчүн ҝетдијимиз әразиләрдә ҹамаат һөрмәтлә дејир: “Бунлар Јеһованын Шаһидләридир. Онлар һәмиманлыларына көмәк етмәк үчүн ҝәлибләр”». Тибб баҹысындан гајғы ҝөрмүш бир баҹы уҹадан демишди: «Чох сағ ол, баҹы. Шүкүрләр олсун Сәнә, Јеһова!»\nБәзән ағыр јол гәзасы кими бәдбәхт һадисәләр заманы да јардым ишинә еһтијаҹ јараныр. Мәсәлән, 2012-ҹи илдә Ниҝеријада баш вермиш јол гәзасы нәтиҹәсиндә балаҹа бир јығынҹағын 13 үзвү һәлак олмуш вә 54 нәфәр ҹидди хәсарәт алмышды. Јардым комитәси зәрәр чәкмиш һәр бир кәсә ҝеҹә-ҝүндүз гајғы ҝөстәрилмәси үчүн тәдбир ҝөрдү. Хәстәханада бу гәдәр инсанын јаралы баҹы-гардашларын гуллуғунда дурдуғуну ҝөрән бир гадын кешишә зәнҝ едиб демишди: «Килсәдән бир нәфәр белә јаныма ҝәлән олмајыб. Ҝәлин ҝөрүн Јеһованын Шаһидләри бир-бирләринә неҹә мәһәббәт ҝөстәрирләр. Онда бәлкә әсил мәһәббәтин нә демәк олдуғуну билдиниз!»\nҺәмин балаҹа јығынҹагда доғмаларыны итирән баҹы-гардашларымызын дәрин кәдәр һисси кечирмәләринә бахмајараг, һәмиманлыларынын ҝөстәрдикләри мәһәббәт онлара тәсәлли верди. Бундан әлавә, көнүллүләрин әзијјәт чәкмиш баҹы-гардашларына неҹә мәһәббәтлә гајғы ҝөстәрдикләрини ҝөрәндән сонра јығынҹагда бир чохлары даһа да сәјлә хидмәт етмәјә башладылар. Бу бәдбәхт һадисәдән габаг јығынҹагда ҹәми 35 тәблиғчи вар иди. Бир илин ичиндә бу сај 60-а чатды.\n2013-ҹү илдә Квинсленд штатынын саһилләринин бир һиссәсиндә баш вермиш дашгын нәтиҹәсиндә 70 Јеһованын Шаһиди евсиз-ешиксиз галмышды. Маркла Ронда вә онларын гызы су басмыш евләрини гојуб гачмыш вә евакуасија мәркәзинә үз тутмушдулар. Ронда баҹы дејир: «Орада о гәдәр инсан вар иди ки, ијнә атсан јерә дүшмәзди». Јахынлыгда ениб-галхан вертолјотларын гулагбатырыҹы сәсләри орадакы мүһити даһа да ҝәрҝинләшдирирди. Баҹы нараһатчылыгла јолдашындан сорушду: «Биз инди нә едәҹәјик?» Марк көмәк үчүн Јеһоваја гызғын дуа етди. Ронда дејир: «Үстүндән һеч јарым саат кечмәмиш мәркәзә машынла үч гардаш ҝәлди». Онлар бизә дедиләр: «Сизин далынызҹа ҝәлмишик. Сиз бир гардашын евиндә галаҹагсыныз». О әлавә едир: «Һәмин ан бизи чулғајан һиссләри дилә ҝәтирмәк чох чәтиндир. Биз Јеһованын тәшкилатынын мәһәббәт долу гајғысыны ҝөрдүк».\n250-дән чох көнүллү тәбии фәлакәт баш вермиш әразидәки гардашларын дадына чатды. Бир јашлы гардаш дејир: «Бир груп Шаһид мәним үчүн ҝөјдәндүшмә олду. Зәһмәткеш гарышгалар кими, онлар евимизи ҝүл кими тәмизләдиләр. Һәјат јолдашымла мән онларын көмәјини һеч вахт унутмајаҹағыг».\n2008-ҹи илдә Санта-Катарина штатында баш верән торпаг сүрүшмәси вә дашгын нәтиҹәсиндә 80 000 инсан евини тәрк етмәк мәҹбуријјәтиндә галды. Бир сакинин сөзләринә ҝөрә, санки, «ҝил, палчыг вә ағаҹ сунамиси» баш вермишди. Бәзи гардашлар Конгрес залына сығындылар. Зала нәзарәт едән Марсију гардаш дејир: «Онлар евләриндән әјинләриндәки палтарда гачмышдылар, о да ки, бүтүн палчығын ичиндә». Бир баҹы исә дејир: «Евимизин бир нечә санијә ичиндә дағылдығыны ҝөрмәк дәһшәтли иди, анҹаг баҹы-гардашларын бизә неҹә тәсәлли вердијини һеч вахт унутмајаҹағам. Биз онлардан боллуҹа мәһәббәт ҝөрдүк! Бу, мәнә руһани шејләри гијмәтләндирмәјин нә гәдәр ағыллы һәрәкәт олдуғуну өјрәтди».\nСанта-Катаринада (Бразилија) ианә едилмиш әрзаг вә әшјаларла долу јардым мәркәзинә чеврилмиш Конгрес залы, 2009-ҹу ил\nСүрүшмәләр нәтиҹәсиндә Рио-де-Жанејро шәһәринин јахынлығындакы дағын дөшүндә јерләшән бүтүн мәһәлләләр дағылмышды. Бу фәлакәтләрә һазыр олмаг үчүн гардашлар тәбии фәлакәтдән зәрәр чәкәнләрә јардым ҝөстәрмәк үчүн даими комитә јаратдылар. Тәбии фәлакәтләрин тез-тез баш вердији әразидә сүрүшмә тәһлүкәси јарананда мәсул гардашлар бу һагда комитәјә хәбәр верир. Көнүллүләр тез бир заманда үзәриндә «Јеһованын Шаһидләри — һуманитар јардым» јазысы олан јүк машынлары илә өзләрини чатдырырлар. Там һазырлыглы олан көнүллүләрдән ибарәт бригаданын һәр бир үзвү нә едәҹәјини габагҹадан билир. Јеһованын Шаһиди олан көнүллүләри ҝејиндикләри хүсуси жилетләрдән танымаг олур. Хәстәханаларла әлагә комитәләриндә хидмәт едән гардашларла бирҝә онлар зәрәрчәкмиш баҹы-гардашлара јардым едирләр. Көнүллүләр әрзаг, су, тибби јардым, палтар вә тәмизләјиҹи васитәләр ҝәтирирләр. Евләрин палчығыны, чиркабыны тәмизләмәк елә дә асан дејил. Јениҹә баш вермиш сүрүшмәдән сонра ҹәми бир еви тәмизләмәк үчүн 60 көнүллү тәләб олунду. Һәмин евдән дөрд машын палчыг чыхарылды!\nТәбии фәлакәтләрә һазырлыг\nРәһбәрлик Шурасынын гәрары илә бүтүн филиаллар јығынҹаг ағсаггалларына вә сәјјар нәзарәтчиләрә тәбии фәлакәтләрә һазырлашмагла вә һәмин вахт неҹә давранмагла бағлы рәһбәрлик верир. Мисал үчүн, ағсаггаллар нәзарәт етмәлидирләр ки, јығынҹағын һәр бир үзвү илә әлагә јаратмаг үчүн лазыми мәлуматлар олсун.\nТӘБИИ ФӘЛАКӘТЛӘР БАШ ВЕРӘНДӘ\nЈерли ағсаггаллар бүтүн тәблиғчиләрлә әлагә јарадыр\nАғсаггаллар шурасынын координаторуна мәлумат верир\nАғсаггаллар шурасынын координатору мәлуматы сәјјар нәзарәтчиләрә вә филиалла әлагә сахлајан диҝәр мәсул гардашлара өтүрүр\nЗәрәрчәкәнләр мүмкүн гәдәр тез бир заманда гида, су вә сығынаҹагла тәмин олунур, еләҹә дә тибби, емосионал вә руһани јардым ҝөстәрилир\nФилиал баш вермиш вәзијјәт вә еһтијаҹла бағлы Рәһбәрлик Шурасынын Координаторлар комитәсинә һесабат ҝөндәрир\nТәбии фәлакәтдән зәрәр чәкәнләрә јардым комитәси көнүллүләрин ишини тәшкил едир вә баҹы-гардашлара нормал һәјатларына гајытмаға көмәк едир\nКоординаторлар комитәси нә дәрәҹәдә көмәјә еһтијаҹ олдуғуна гәрар верир вә лазым ҝәләрсә, башга өлкәләрдән олан көнүллүләрин дә ишә ҹәлб олунмасына иҹазә верир\n«ЈЕҺОВАНЫН Шаһидләри вә тәбии фәлакәтләр заманы јардым» адлы брошүра 2013-ҹү илин ијун ајында ишыг үзү ҝөрдү. Бу брошүра хүсуси олараг Бирләшмиш Штатларын фөвгәладә һаллар үзрә дөвләт мәмурлары үчүн һазырланмышды. Брошүрада 1940-ҹы илләрин орталарында бизим һәјата кечирдијимиз бәзи јардым ишләриндән данышылыр. Орада һәмчинин бизим јардым ишләрини үмумдүнја мигјасында ҝөрдүјүмүзү әкс етдирән хүсуси хәритә дә вар. Зәрәрчәкмишләрә јардым ишини тәшкил едән бир ағсаггал изаһ едир: «Тәбии фәлакәтдән зәрәр чәкәнләрә јардым комитәләриндә хидмәт едән гардашлар бу брошүранын көмәји илә тәбии фәлакәт бахымындан тәһлүкәли олан әразиләрдә габагҹадан мәмурларла әлагә јарадырлар. Мәмурлар бизим јардым фәалијјәтимизлә таныш оланда тәбии фәлакәт баш вермиш әразиләрә дахил олмаг үчүн иҹазә алмаг даһа асан олур».\nМәһәббәт бизи тәбии фәлакәт заманы һәрәкәтә тәшвиг едир\nВидеочарх: Јапонија. Јардым ишләри бир илдән сонра да давам едир\nФилиппиндә тајфун. Иман фәлакәтә галиб ҝәлир


Q=15	C=0	SS=0	LS=15	PS=0	DC=0	LC=0	SD=0	BS=1	G0=19	G1=18	G2=17	DLID=az_RU	BODY=Nur-az.com - Ајәтуллаһ Хаменеи: АБШ коронавирусла бағлы әҝәр нәсә едә билирсә, өз халгына көмәк етсин\n03 Апрел 2020 8 Шәбан 1441 15 Фәрвәрдин 1399\n"АБШ рәсмиләри дә чох гәрибә данышырлар. Чүнки биринҹиси, өзләринин хәстәлијин гаршысыны алмаг үчүн габаглајыҹы тәҹһизат вә дәрман перепаратлары саһәсиндә чатышмазлыглары вар. Онларын бәзи мәсул шәхсләри бу дәһшәтли чатышмазлығын олдуғуну ачыг шәкилдә гејд едирләр. Буна ҝөрә дә әҝәр имканлары варса, өз ҹамаатларына көмәк етсинләр”.\n“Леадер.ир” сајты хәбәр верир ки, бу сөзләри Али Рәһбәр Ајәтуллаһ Хаменеи АБШ рәсмиләринин коронавирусла мүбаризәдә Ирана дәрман јардымы етмәјә һазыр олдуғуна даир иддиаларына мүнасибәт билдирәркән дејиб.\nАли Рәһбәр Ајәтуллаһ Хаменеи бу ҝүн телевизија васитәсилә Иран халгына үнванладығы ҹанлы мүраҹиәтдә Аллаһ Тәаладан коронавирус бәласыны чох тез бир заманда Иран халгы вә бәшәријјәтин үзәриндән ҝөтүрмәсини диләди.\nБүтүн ҝиҝијеник ҝөстәришләрә әмәл едилмәсинин зәрурилијини вурғулајан Али Рәһбәр, һәр кәси бөјүк Мәбәс бајрамы мүнасибәтилә тәбрик едиб: “Чох әзәмәтли Мәбәс һадисәсинин әһәмијјәти о гәдәрдир ки, Гурани-Кәримдә гејд едилдији кими, Аллаһ бүтүн бөјүк пејғәмбәрләрдән (ә) Мәбәс вахты сонунҹу пејғәмбәрә һәм иман ҝәтирмәләри, һәм дә өз үммәтләринә Ислам пејғәмбәринә иман ҝәтирмәклә јардым ҝөстәрмәләрини вәсијјәт етмәклә бағлы әһд алмышдыр”.\nАјәтуллаһ Хаменеи Исламын дәјәр системинин, о ҹүмләдән фәрди вә сосиал дәјәрләр системи, азадлыг, сосиал әдаләт вә һәјат тәрзинин Әзиз Ислам Пејғәмбәринин (с) пејғәмбәрлијә сечилмәсинин һәгигәтләринин диҝәр мүһүм һиссәси олдуғуну деди: “Халгын бүтүн фәрдләри вә инсан ҹәмијјәтләри бу дәјәрләрә әмәл етдикләри тәгдирдә һәјатын һәгиги вә ширин мәнасыны дәрк едәҹәкләр”.\n"Бәзиләри ҝүман едир ки, азадлыг вә сосал әдаләт анлајышлары Гәрбдән ҝәлир" - дејән Ајәтуллаһ Хаменеи билдириб ки, анҹаг Гәрб үч-дөрд әсрдир ки, бу анлајышларла танышдыр. “Һалбуки Ислам 1400 ил бундан габаг бу анлајышлары бәшәријјәтә әрмәған етмиш, гәрблиләрин әдаләтсиз давранышларындан фәргли олараг Исламын илк ҝүнүндән вә мүмкүн олан һәр јердә онлары реаллашдырыб”.\nАјәтуллаһ Хаменеи гејд етди ки, Ислам дөвләтинин тәшкили бесәт һәгигәтләринин ҝерчәкләшдирилмәсинә зәмин јарадыр вә зәруридир: “Әҝәр сијаси гүдрәт формалашмаса, гулдурлар, империалистләр, азадлыг вә әдаләт мүхалифләри, бәшәријјәтин диҝәр дүшмәнләри, һабелә тәнбәллик кими бәзи хүсусијјәтләр бу анлајышлар, дәјәрләр вә һөкмләрин реаллашмасына, инсанын ихлас вә инкишаф јолундакы һәрәкәтинә имкан вермәз. Мәһз елә бу сәбәбдән дә сонунҹу Пејғәмбәр (с) илк мүмкүн фүрсәтдә Мәдинәјә һиҹрәт едәрәк, дөвләт гурду”.\nО, билдирди ки, Исламын ајры-ајры заманлардакы, о ҹүмләдән бесәтин илк јүзилликләриндәки инкишафы бесәт һәгигәтләринин әсаслы олмасындан ирәли ҝәлмишдир: “Исламын тәбиәти - инкишаф вә даһа да ҝүҹләнмәкдир. Әҝәр бу ҝүн дә бесәт ресептинә сәдагәтлә әмәл едилсә, Ираны мүхтәлиф јөнләрдән јүксәк зирвәләрә чатдыра вә Ислам мәдәнијјәтини ән узаг үфүгдә ҝерчәкләшдирә биләрик”.\nАјәтуллаһ Хаменеи чыхышынын давамында Аллаһ Тәаланын Гуранда Илаһи пејғәмбәрләр (ә) вә Ислам Пејғәмбәринә (с) гаршы апарылан ҝенишмигјаслы дүшмәнчиликләрлә бағлы бујурдугларына ишарә едәрәк, Ислам дөвләтинә гаршы апарылан ҝенишмигјаслы дүшмәнчиликләрин тәәҹҹүблү олмадығыны деди: “Ислам Республикасынын дүшмәнләри арасында АБШ - ән мәнфур вә ән инадкар дүшмәндир. Чүнки онун рәһбәрләри јалан, һоггабазлыг, тамаһкарлыг, һәјасызлыг, шарлатанлыг да дахил олмагла мүхтәлиф чиркин әхлаги хүсусијјәтләрә малик инсанлардыр. Бундан әлавә, залым, террорчу, чох гәддар вә дашүрәклидирләр”.\nАјәтуллаһ Хаменеи билдириб ки, Аллаһ Тәала дүшмәнләрлә мүбаризә апармаг үчүн Ислам Пејғәмбәринә (с) бесәтин илк ҝүнүндән бир гајда өјрәтди. Бу гајда сәбир, јәни әзмкарлыг, мүгавимәт, дәгиг һесаблама апармагла дүшмәнин һијләләри гаршысында дәјишмәзлик, мүәјјән едилмиш јүксәк мәгсәд истигамәтиндә јүксәк әһвал-руһијјә илә һәрәкәт етмәк, јола давам етмәк принсипләриндән ибарәтдир”.\n"Сәбир вә дөзүмлүлүк ағыл, тәдбир вә мәшвәрәтлә мүшајиәт олунарса, гәләбә гәти олаҹаг" - дејән Ајәтуллаһ Хаменеи билдириб ки, гәтијјәтлә дејирәм ки, Иран халгы - сәбирли халгдыр: “Халг бу гырх илдә өз сәбир вә дөзүмлүлүјүнү ҝөстәрмишдир. Бахмајараг ки, рәһбәр шәхсләр вә ја зијалынүмалар бәзән сәбирсизлик едәрәк, һәтта дүшмәнләрлә әмәкдашлыг етмәк сәрһәдләринә гәдәр ирәлиләмишләр. Сәбир етмәк тәслим олмаг дејил, зәифләмәмәк вә тәрәддүдә дүшмәмәк, шүҹаәт вә тәдбирлә дүшмәнин гаршысыны алыб, ону мәғлуб етмәкдир”.\nАјәтуллаһ Хаменеи өлкәнин ҝүҹләнмәсинин зәрурилији илә бағлы сон фикирләринә ишарә едәрәк, бунун мүдафиә вә һәрби саһәдән даһа үстүн олдуғуну деди: “Ҝүҹләнмә - игтисади, елми, мәдәни, сијаси вә тәблиғат аспектләриндән ҝүҹләнмәни еһтива едир”.\nАјәтуллаһ Хаменеи вурғулады ки, ҝүҹләнмәк үчүн мүәјјән васитәләрә еһтијаҹ вар: “Бу васитәләрдән бири өлкә әһалисинин ҝәнҹләр чохлуғуну горумагдыр. Бу ҹәһәтдән дә сон илләр бу мәсәлә дәфәләрлә вурғуланмышдыр”.\nО гејд етди ки, вирутал мәканда ҝүҹ вә үстүнлүк, сәһијјә вә мүалиҹә саһәсиндә инкишаф вә үстүнлүк (әлбәттә, бу саһәдә чохлу сајда ишләр вә елми тәдгигатлар һәјата кечирилмишдир) - ҝүҹләнмәјә аид олан васитәләрдәндир: “Истеһсал сычрајышы - ҝүҹләнмә васитәләриндәндир. Әлбәттә, гачагчылыг вә дүшүнүлмәмиш идхалатла мүбаризә, истеһсалчылара стимуллар верилмәси вә дөвләт јардымларындан суи-истифадәләрә гаршы һүгуги мүбаризә мәсәләләри илә бағлы зәрури ҝөстәришләр вар. Гејд олунан ишләр бу ил һәјата кечирилмәлидир”.\nАјәтуллаһ Хаменеи дүнјаны бүрүмүш коронавирус епидемијасындан да данышыб: “Демәк олар ки, дүнјанын бүтүн өлкәләринә јајылмыш бу вирус, бәзи өлкәләрин хәстәлик вә тәләфатларла бағлы һәгигәтләри дејиб, бәзиләринин ҝизләтмәси Гуранын горху, игтисади проблемләр вә ҹанларын тәләф олмасы бәласындан бәһс едән бир ајәсинин нүмунәсидир. Анҹаг Аллаһ Тәала бу бәла гаршысында да сәбри төвсијә едир”.\nО әлавә етди: “Сәбир дејиләркән, бурада ишләри дүзҝүн вә ағылла ҝөрмәк, јәни инсанларын өзләри вә өлкә әһалисинин ҹаныны горумаг, бу тәһлүкәли хәстәлији нәзарәтдә сахламаг үчүн әлагәдәр гурумларын ҝөстәриш вә төвсијәләринә әмәл етмәси нәзәрдә тутулур”.\nАјәтуллаһ Хаменеи АБШ рәсмиләринин, Иран истәјәҹәји тәгдирдә дәрман вә мүалиҹә перепаратларыны ҝөндәрәҹәкләри илә бағлы бир нечә дәфә вердикләри ачыгламалара ишарә едәрәк деди: “Америкалылар да чох гәрибә данышырлар. Чүнки биринҹиси, өзләринин хәстәлијин гаршысыны алмаг үчүн габаглајыҹы тәҹһизат вә дәрман перепаратлары саһәсиндә чатымазлыглары вар. Онларын бәзи мәсул шәхсләри бу дәһшәтли чатышмазлығын олдуғуну ачыг шәкилдә гејд едирләр. Буна ҝөрә дә әҝәр имканлары варса, өз ҹамаатларына көмәк етсинләр.\nИкинҹиси, Америкалылар өзләри бу вирусу јаратмагда ититһам едилдикләри һалда, һансы ағыллы инсан бу өлкәнин јардымыны гәбул едәр?”\n"Америкалылара һеч бир инам јохдур" - дејән Али Рәһбәр билдирди ки, чүнки елә дәрманлар ҝөндәрәрләр ки, вирусу Иранда ја даһа да чох јајар, ја да даһа галыҹы едәр. “Һәтта мүалиҹә һәкимләри ады алтында елә адмлар ҝөндәрәрләр ки, дејиләнә ҝөрә, бир һиссәси хүсусилә јалныз Иран үчүн дүзәлдилмиш бу вирусун тәсиринин неҹә олдуғуну өјрәниб мәлуматларыны тәкмилләшдирәр вә дүшмәнчиликләрини даһа да артырарлар. Америкалыларын сөзләри гәбуледилмәздир”.\nАли Рәһбәр чыхышынын сонунда бүтүн халга Коронавирус илә Милли Мүбаризә Фондунун рәһбәрләринин ҝөстәришләрини ҹиддијә алыб, әмәл етмәји төвсијә етди: “Бу гајдалара әсасән, дини комплексләр вә пак һәрәмләр тәтилә чыхды. Тарихимиз боју бунун аналогу олмамышдыр. Анҹаг чарә јохдур, вәзијјәт белә тәләб едир”.\nАли Рәһбәр Аллаһ Тәаланын чох тез бир заманда бу бәланын Иран халгынын, мүсәлман халгларын вә бүтүн бәшәријјәтин үзәриндән ҝөтүрәҹәјинә үмидвар олдуғуну деди./маиде/\n158 дәфә бахылыб


Q=10	C=5	SS=0	LS=2	PS=5	DC=0	LC=0	SD=0	BS=1	G0=35	G1=24	G2=9	DLID=az_RU	BODY=Галатијалылара 4 | Онлајн Мүгәддәс Китаб | Јени дүнја тәрҹүмәси\nНөкәр јох, оғуллар (1—7)\nБулус галатијалылара ҝөрә нараһатдыр (8—20)\nҺәҹәр вә Сара — ики әһд (21—31)\nСәмави Јерусәлим — азад анамыз (26)\n4 Варис һәр шејин ағасы олса да, нә гәдәр ки ушагдыр, нөкәрлә онун арасында һеч бир фәрг јохдур. 2 О, атасынын габагҹадан тәјин етдији ҝүнәдәк тәрбијәчиләрин вә нөкәрбашыларын нәзарәти алтында галыр. 3 Ејнилә биз дә ушаг оланда бу дүнјанын бахышларына* ујғун јашајырдыг.+ 4 Анҹаг вахт тамам оланда Аллаһ Оғлуну ҝөндәрди. О, гадындан доғулду+ вә ганунун табелијинә дүшдү+ ки, 5 ганунун табелијиндә оланлары сатын алыб азад етсин+ вә беләҹә, биз оғуллуға ҝөтүрүләк.+ 6 Мадам ки сиз Аллаһын оғулларысыныз, Аллаһ Өз Оғлунун руһуну+ бизим үрәјимизә+ ҝөндәриб вә бу руһ: «Атаҹан*, Ата!»+ — дејә сәсләнир. 7 Демәли, сиз артыг нөкәр јох, оғулсунуз. Әҝәр оғулсунузса, онда Аллаһын сајәсиндә һәм дә вариссиниз.+ 8 Бунунла белә, сиз Аллаһы танымајанда, әслиндә, аллаһ олмајанларын гулу идиниз. 9 Инди исә Аллаһы таныјырсыныз, даһа доғрусу, Аллаһ сизи таныјыр. Онда неҹә олур ки, бу дүнјанын пуч+ вә дәјәрсиз бахышларына гајыдыб јенидән онларын гулу олмаг истәјирсиниз?+ 10 Сиз ҝүнләри, ајлары+, мөвсүмләри вә илләри дәгигликлә гејд едирсиниз. 11 Горхурам, сизин үчүн бош јерә зәһмәт чәкмишәм. 12 Гардашлар, сизә јалварырам, мәним кими олун, ахы мән дә бир вахтлар сизин кими идим.+ Сизин мәнә һеч бир пислијиниз дәјмәјиб. 13 Анҹаг сиз билирсиниз ки, илк дәфә мүждәни сизә чатдырмаг имканыны хәстә оланда тапмышдым. 14 Хәстәлијим сизин үчүн бир сынаг олса да, сиз мәндән ијрәнмәдиниз, икраһ етмәдиниз. Сиз мәни Аллаһын мәләјини ја да Мәсиһ Исаны гәбул едән кими гәбул етдиниз. 15 О хошбәхтлијиниз инди һарададыр? Мән әминәм, әҝәр о вахт мүмкүн олсајды, ҝөзүнүзү дә чыхарыб мәнә верәрдиниз.+ 16 Бәс нә олду? Һәгигәти сөјләдијим үчүн сизә дүшмән олдум? 17 Онлар сизи өз тәрәфләринә чәкмәк үчүн ҹанфәшанлыг едирләр, амма нијјәтләри писдир. Мәгсәдләри сизи мәндән ајырмагдыр. Онлар истәјирләр, сиз онларын ардынҹа ҝедәсиниз. 18 Балаларым+, киминсә сизә тәмиз нијјәтлә ҹан јандырмасы, әлбәттә, јахшыдыр. Анҹаг каш, бу, јалныз мән јанынызда оланда јох, һәмишә олајды. 19 Сиз Мәсиһин шәхсијјәтини әкс етдирәнәдәк мән сизә ҝөрә јенидән доғуш санҹылары чәкәҹәјәм. 20 Каш ки инди јанынызда олајдым вә башга ҹүр данышајдым, чүнки бу һалыныза чашыб-галмышам. 21 Ај ганун табелијиндә олмаг истәјәнләр, мәҝәр Ганунун нә дедијини ешитмирсиниз? 22 Ахы јазылыб ки, Ибраһимин ики оғлу олду: бири гуллугчудан,+ о бириси азад гадындан.+ 23 Гуллугчунун оғлу ади шәкилдә доғулду,+ азад гадынын оғлу исә вәдә ҝөрә дүнјаја ҝәлди.+ 24 Бүтүн бунлар рәмзи мәна дашыјыр, чүнки бу гадынлар ики әһди тәмсил едир. Бири Сина дағында+ бағланмыш әһддир, онун ушаглары көләлик үчүн доғулурлар. Бу, Һәҹәрдир. 25 Һәҹәр Әрәбистанда јерләшән бир дағы, Сина дағыны+ билдирир вә буҝүнкү Јерусәлими тәмсил едир, чүнки о, өз ушаглары илә көләликдәдир. 26 Сәмави Јерусәлим исә азаддыр вә о, бизим анамыздыр. 27 Мүгәддәс Јазыларда белә дејилир: «Еј дүнјаја өвлад ҝәтирмәмиш сонсуз гадын, севин. Еј доғуш ағрысы чәкмәмиш гадын, севинҹиндән һарај сал! Чүнки атылмыш гадынын өвладлары әрли гадынын өвладларындан чохдур».+ 28 Гардашлар, Исһаг кими сиз дә вәдә ҝөрә доғулан өвладларсыныз.+ 29 Анҹаг неҹә ки о вахт ади шәкилдә доғулмуш оғул руһ васитәсилә доғулмуш оғулу+ тәгиб етди, инди дә беләдир.+ 30 Бәс Мүгәддәс Јазылар нә дејир? «Гуллугчуну оғлу илә бирҝә бурадан гов ҝетсин, чүнки гуллугчунун оғлу азад гадынын оғлу илә бирликдә әсла варис ола билмәз».+ 31 Буна ҝөрә дә гардашлар, биз гуллугчунун јох, азад гадынын өвладларыјыг.\n^ Һәрфән: Абба. Арами дилиндә атаја гаршы ишләдилән нәвазишли, ејни заманда һөрмәтҹил мүраҹиәт формасы.


Q=10	C=3	SS=3	LS=0	PS=1	DC=5	LC=0	SD=0	BS=2	G0=44	G1=35	G2=11	DLID=az_RU	BODY=Иса пејғәмбәр өлән заман баш верән һадисәләр (Мәтта 27) | Иса пејғәмбәрин һәјаты\n«Бу адам, доғрудан да, Аллаһын Оғлу имиш»\nМӘТТА 27:45—56 МАРК 15:33—41 ЛУКА 23:44—49 ЈӘҺЈА 19:25—30\nИСА ПЕЈҒӘМБӘР ДИРӘКДӘ СОН НӘФӘСИНИ ВЕРИР\nПЕЈҒӘМБӘР ӨЛӘНДӘ ФӨВГӘЛБӘШӘР ҺАДИСӘЛӘР БАШ ВЕРИР\nҜүнорта саат он ики радәләридир. Бигафил бүтүн бу әразијә гаранлыг чөкүр вә тәхминән саат үчә кими давам едир (Марк 15:33). Зүлмәт гаранлыг һеч дә ҝүнәшин тутулмасы илә әлагәдар дејил. Чүнки ҝүнәшин тутулмасы јалныз ај тәзәләнәндә олур, инди исә Пасхадыр вә ај бәдирләниб. Бундан савајы, ҝүнәшин тутулмасы ҹәми бир нечә дәгигә чәкир. Демәли, бу гаранлыг Аллаһдандыр!\nТәсәввүр едирсиниз, Иса пејғәмбәри әлә саланлар буну ҝөрәндә һансы вәзијјәтдә олурлар? Гаранлыг вахты дөрд гадын пејғәмбәрин дирәјинә јахынлашыр. Бу гадынлар Мәсиһин анасы Мәрјәм, Сәлимә, Мәҹдәлли Мәрјәм вә балаҹа Јагубун анасы Мәрјәмдир.\nҺәвари Јәһја Иса Мәсиһин гәм-гүссә ичиндә олан анасынын јанындадыр. Бәсләјиб бөјүтдүјү оғлунун дирәкдә әзаб чәкдијини ҝөрәндә ананын бағрыны, санки, гылынҹ јарыр (Јәһја 19:25; Лука 2:35). Иса пејғәмбәр өз дәрдини унудуб, анасынын дәрдини чәкир. О, ҝүҹ-бәла илә башыны Јәһјаја тәрәф чевириб анасына дејир: «Индән белә бу, сәнин оғлундур!» Сонра башыны Мәрјәмә тәрәф чевириб Јәһјаја дејир: «Индән белә бу, сәнин анандыр!» (Јәһја 19:26, 27).\nБеләҹә, Иса Мәсиһ анасыны (јәгин ки, Мәрјәм артыг дулдур) өз севимли һәварисинин һимајәсинә бурахыр. Мәрјәмин диҝәр оғуллары һәлә она иман ҝәтирмәдикләри үчүн о, белә едир. Бунунла о, анасынын һәм физики, һәм дә руһани ҹәһәтдән гајғысына галыр. Иса пејғәмбәр бизләрә неҹә дә ҝөзәл нүмунә гојуб!\nГаранлыг чәкиләндә Иса Мәсиһ дејир: «Су истәјирәм». Бунунла о, пејғәмбәрлији јеринә јетирир (Јәһја 19:28; Зәбур 22:15). Онун нөгсансызлығы ахырадәк сынансын дејә, Аллаһ, санки, мүдафиәсини онун үзәриндән ҝөтүрүр. Буну һисс едән Мәсиһ уҹадан: «Ели, Ели, лама сабахтани?» — дејир. Бу, арами дилинин Ҹәлилә ләһҹәсиндәдир вә «Аллаһым, Аллаһым, нијә мәни тәрк етдин?» демәкдир. Орада дуранлардан бәзиләри бу сөзләри сәһв баша дүшүб дејирләр: «Бахын, Илјасы чағырыр». Онлардан бири гачыб сүнҝәри турш шәраба батырыр, сонра ону бир гамышын уҹуна тахыб ичмәк үчүн Иса пејғәмбәрә узадыр. Диҝәрләри исә дејирләр: «Әл чәкин ондан. Ҝөрәк Илјас ҝәлиб ону дирәкдән дүшүрәҹәк» (Марк 15:34—36).\nСонра Иса Мәсиһ гышгырыр: «Тамам олду!» (Јәһја 19:30). Бәли, о, Атасынын тапшырдығы һәр шеји јеринә јетирди. Сонда Мәсиһ дејир: «Ата, руһуму Сәнин әлинә әманәт едирәм» (Лука 23:46). О, һәјат гүввәсини архајынлыгла Аллаһа тапшырыр вә әминдир ки, Аллаһ бу гүввәни јенидән она гајтараҹаг. Бу сөзләри дејиб башыны әјир вә сон нәфәсини верир.\nИса пејғәмбәрин нәфәси кәсилән ан ҝүҹлү зәлзәлә олур вә зәлзәләдән гајалар јарылыр. Зәлзәлә о гәдәр ҝүҹлү олур ки, Јерусәлим әтрафындакы сәрдабәләри дағыдыр вә ҹәсәдләри бајыра атыр. Јолдан кечәнләр буну ҝөрүр вә мүгәддәс шәһәрә ҝедиб баш верәнләри данышырлар (Мәтта 12:11; 27:51—53).\nБундан әлавә, Иса пејғәмбәр өлән анда Аллаһын мәбәдиндәки бөјүк пәрдә јухарыдан ашағыја ҹырылыб ики јерә бөлүнүр. Пәрдә Мүгәддәс Јери Ән Мүгәддәс Јердән ајырырды. Бу һејрәт доғуран мөҹүзә Јеһова Аллаһын Өз Оғлунун гатилләринә гаршы гәзәбини ҝөстәрмәклә јанашы, Исанын өлүмү сајәсиндә Ән Мүгәддәс Јерә, јәни ҝөјләрә ҝиришин ачылмасыны билдирир (Ибраниләрә 9:2, 3; 10:19, 20).\nАјдындыр ки, ҹамааты ваһимә бүрүјүр. Едам ишинә ҹавабдеһ олан ромалы јүзбашы дејир: «Бу адам, доғрудан да, Аллаһын Оғлу имиш» (Марк 15:39). Пилатын сарајында Иса Мәсиһин Аллаһын Оғлу олуб-олмадығы арашдырыларкән, јәгин ки, бу јүзбашы да орада иди. Инди исә о, там әмин олур ки, Иса салеһ инсандыр вә һәгигәтән дә Аллаһын Оғлудур!\nБу фөвгәлбәшәр һадисәләр башгаларына да ҝүҹлү тәсир едир. Онлар дәрин кәдәрдән вә хәҹаләтдән синәләринә вура-вура евләринә гајыдырлар (Лука 23:48). Бу һадисәләри кәнардан изләјәнләрин арасында хејли гадын шаҝирдләр дә вар. Иса Мәсиһин сәјаһәти заманы бәзән ону мүшајиәт едән бу гадынлар да чох мүтәәссир олублар.\nИса Мәсиһин дүшмәнләри гышгырырдылар: «Ону дирәкдә едам ет!» (Јәһја 19:15). Инҹилдә јазылан дирәк сөзү јунанҹа ставрос сөзүндән тәрҹүмә олунуб. Бир китабда дејилир: «Ставрос јалныз фермерләрин һасар дүзәлтмәк үчүн истифадә етдикләри дикинә гојулмуш паја, тир, шалбан мәнасыны верир» («History of the Cross»).\nНәјә ҝөрә үч саат сүрән гаранлыг ҝүнәш тутулмасы ола билмәз?\nИса Мәсиһ гоҹа валидејнләри оланлара һансы нүмунәни гојуб?\nЗәлзәлә нәтиҹәсиндә нәләр олур? Мәбәддәки пәрдәнин ҹырылыб ики јерә бөлүнмәсинин мәнасы нәдир?\nИса Мәсиһин өлүмү вә баш верән һадисәләр бунун шаһиди оланлара неҹә тәсир бағышлајыр?